cyanic-selkie/wikianc huggingface dataset:
ಪಂಚ್ ಗಣಿ
ಪಂಚ್ ಗಣಿಯ ಸ್ವಾರಸ್ಯಕರ ಜಾಗಗಳು
'ಪಂಚ್ ಗಣಿ,' ಪುಣೆ ಹತ್ತಿರದಲ್ಲಿದೆ. ಇಲ್ಲಿಗೆ ಭೇಟಿಕೊಡಲು ಅತಿ ಉತ್ತಮ ಸಮಯವೆಂದರೆ, ಅಕ್ಟೋಬರ್ ನಿಂದ ಏಪ್ರಿಲ್ ವರೆಗೆ, ಹಾಗೂ, ಸೆಪ್ಟೆಂಬರ್ ತಿಂಗಳಿಂದ ಮೇ ವರೆಗೆ. ಯಾವ ಸದ್ದುಗದ್ದಲ, ಕಲುಶಿತ ವಾತಾವರಣ, ದೊಂಬಿ, ದಾಂಧಲೆ ಸದ್ದುಗದ್ದಲಕ್ಕೆ ಅಪವಾದ ಅತಿ ಚಿಕ್ಕ ಗ್ರಾಮದಂತಿರುವ 'ಪಂಚ್ ಗಣಿ'ಯಲ್ಲಿ ಇಳಿಜಾರಾದ ಮತ್ತು ಎತ್ತರಕ್ಕೆ ಸಾಗುವ ಕಾಲುದಾರಿಗಳು, ಚಿಕ್ಕಪುಟ್ಟ ರಸ್ತೆಗಳಿವೆ. 'ಪಂಚ್ ಗಣಿ'ಯಲ್ಲಿ ವೀಕ್ಷಿಸಲೇಬೇಕಾದ ಸ್ಥಳಗಳ ಪಟ್ಟಿ ಹೀಗಿದೆ. ಹಾಗೇ ನಡೆದುಹೋದರೆ ನಮಗೆ ಸಿಗುವ ಹಲವು ಸುಂದರ ತಾಣಗಳಲ್ಲಿ 'ಕೃಷ್ಣಾವ್ಯಾಲಿ ಪರಿಸರ'ವೂ ಒಂದು. ಇದು 'ಪಾರ್ಸಿ ಪಾಂಟ್' ಗೆ ಹೋಗವದಾರಿಯಲ್ಲಿ ಸಿಗುತ್ತದೆ. 'ಧೋಮ್ ಅಣೆಕಟ್ಟಿ'ನಲ್ಲಿ ಹರಿದು ಬರುವ ಅತಿ ತಿಳಿಯಾದಮತ್ತು ಶುದ್ಧವಾದ ಮತ್ತು ಸ್ಪಟಿಕದಂತೆ ನೀರೊಳಗಿನ ಜಲಚರಗಳನ್ನೂ, ರಮಣೀಯ ಸೌಂದರ್ಯವನ್ನು ಸವಿಯಲು, 'ಸಿಡ್ನಿ ಪಾಯಿಂಟ್' ಗೆಧಾವಿಸಬಹುದು. ಮಂಧರ್ ದೇವ್, ಮತ್ತು ಪಾಂಡವ್ ಘಡ್ ನ ಬಳಿ ಅನೇಕ ಚಿತ್ರಗಳ ಚಿತ್ರೀಕರಣದ ದೃಶ್ಯಒಮ್ಮೆಲೇ ಕಾಣಿಸಿಕೊಳ್ಳುತ್ತದೆ. ಎಲ್ಲರನ್ನೂ ಒಮ್ಮೆಲೇ ಚಕಿತಗೊಳಿಸುವ ದೃಷ್ಯವೊಂದು ಜನರ ಮನಸೆಳೆಯುತ್ತದೆ, ಅದೇ 'ಒಂಟಿಮರದ ದೃಶ್ಯ'. ಬೃಹತ್ ಬಂಡೆಗಳಮೇಲೆ ನೆಲದ ಕೊನೆಯೆಂದು ಸಾರುವ ಫಲಕದ ಬಳಿ ಇದು ಎಲ್ಲರ ಗಮನವನ್ನು ಸೆಳೆಯುತ್ತದೆ. ಸುಮಾರು ೪.೫ ಕಿ.ಮೀ ಸಮತಟ್ಟಾದ ಪರಿಸರ, 'ಏಶ್ಯಾಖಂಡದ ಎರಡನೆಯ ಅತಿ ದೊಡ್ಡ ಪ್ರಸ್ಥಭೂಮಿ' ಪಂಚ್ ಗಣಿ' ಯೆನ್ನುವುದು ಗಮನಾರ್ಹ ಸಂಗತಿ. 'ಡೆವಿಲ್ಸ್ ಕಿಚನ್, ಪಾಂಡವರ ಸಮಯದಲ್ಲಿ ಅಡುಗೆಮನೆ'ಯಾಗಿತ್ತು. ಅವರ ಅಲ್ಲಿ ಆಡುಗೆಯನ್ನು ಮಾಡಿ, ಊಟಮಾಡಿದರೆಂಬ ವದಂತಿಯಿದೆ.
ಜಲಕ್ರೀಡೆಯ ಸೌಲಭ್ಯಗಳು
'ಶಿವನ ಪುತ್ರ,ಕಾರ್ತಿಕೇಯ ಸ್ವಾಮಿಯ ದೇವಾಲಯ,' 'ರಾಜ್ಪುರಿ ಗುಹೆ'ಗಳಲ್ಲಿ ಸಿಗುತ್ತದೆ.
ಶೆರ್ಬಾಗ್
ಹಣ್ಣು, ಫಲಪುಷ್ಪಗಳ ಉದ್ಯಾನ, 'ತರಹಾವರಿಯ ಕ್ಯಾಕ್ಟಸ್ ಗಿಡ'ಗಳಿಗೆ ಹೆಸರುವಾಸಿಯಾಗಿದೆ. ಇಲ್ಲಿ ಒಂದು ಉತ್ತಮವಾದ 'ರೆಸ್ಟೊರೆಂಟ್' ಇದೆ. ಡಬ್ಬಿಗಳಲ್ಲಿ ತುಂಬಿ ಮಾರಲ್ಪಡುವ ಆಹಾರಪದಾರ್ಥಗಳಿಗೆ ಪ್ರಸಿದ್ಧಿಯಾಗಿದೆ. ಮಕ್ಕಳೊಂದಿಗೆ ಅಲ್ಲಿ ಹೋದವರಿಗೆ ಅನೇಕ ಮಕ್ಕಳ ಮನರಂಜನೆಯ ಸಾಮಗ್ರಿಗಳು ದೊರೆಯುತ್ತವೆ. ದೂರದಲ್ಲಿ 'ಪಂಚ್ ಗಣಿ-ಮಹಾಬಲೇಶ್ವರ್ 'ಹೋಗುವ ರಸ್ತೆಯಲ್ಲಿ, ಹಾದಿಯಲ್ಲೇ ಸಿಗುವ, 'ಭಿಲಾರ್ ಜಲಪಾತ' ಅತ್ಯಾಕರ್ಷಕವಾಗಿದೆ.
'ಪಂಚ್ ಗಣಿ' ಗೆ ಹತ್ತಿರದಲ್ಲಿ
ಹತ್ತಿರದ ಜಾಗಗಳನ್ನು ನೋಡಲು ಇಚ್ಛಿಸುವ ಪರ್ಯಟಕರಿಗೆ 'ವೈ' ಯೆಂಬ ೧೪ ಕಿ.ಮೀ ದೂರದಲ್ಲಿರುವ ಚಾರಿತ್ರ್ಯಿಕ ಸ್ಥಳ. ದೇವಸ್ಥಾನಗಳು, ’ಕಲಲ್ ಘಾಟ್', ಕೋಟೆಗಳು, 'ದೋಲ್ಯ ಗಣಪತಿ ದೇವಾಲಯ', ಕಾಶಿವಿಶ್ವೇಶ್ವರ ದೇವಲಯಗಳಿಗೆ ಹೆಸರುವಾಸಿಯಾಗಿದೆ. ೨೧ ಕಿ. ಮೀ ದೂರದಲ್ಲಿರುವ 'ಧೋಮ್ ಅಣೆಕಟ್ಟಿನ ನದಿಪ್ರದೇಶ'ದಲ್ಲಿ ದೋಣಿಸಂಚಾರ ವ್ಯವಸ್ಥೆ. 'ಮಹಾಬಲೇಶ್ವರ್ ಗಿರಿಧಾಮ', ೨೩ ಕಿ.ಮೀ ದೂರದಲ್ಲಿ ಅದೇ ಹೆಸರಿನ ದೇವಾಲಯಗಳನ್ನು ಅಲ್ಲಿ ವೀಕ್ಷಿಸಬಹುದು. 'ವೆನ್ನಾ ಸರೋವರ', 'ಲಿಂಗ್ ಮಾಲ ಜಲಪಾತ', ಮತ್ತು ಭವ್ಯ ಮನಮೋಹಕ 'ಮಾಲ್ಕಂ ಪಾಯಿಂಟ್', 'ಮಾರ್ಜೊರಿ ಪಾಯಿಂಟ್,'ಗಳು ಮುದಕೊಡುವ ಜಾಗಗಳಾಗಿವೆ. ಖರೀದಿಸಲು ಅತಿ ಮುದಕೊದುವ ಶಾಪಿಂಗ್ ಗೆ ಹಲವಾರು ಅಂಗಡಿಗಳಿವೆ.
'ಬುಧ್ ಕಾ ಬಝಾರ್'
ಶಾಪಿಂಗ್ ಪ್ರಿಯರಿಗೆ ಹೇಳಿಮಾಡಿಸಿದ ತಾಣ. 'ಚೌಕಾಶಿವ್ಯಾಪಾರ'ಕ್ಕೆ ಹೆಸರುವಾಸಿ. 'ಮಾಪ್ರೊ' ಯೆಂಬ ಅತಿರುಚಿಯಾದ ಜಾಮ್, ಮರ್ಮಲೆದೆಸ್. 'ರೋಚ್ ಅಂಡ್ ಸನ್ಸ್', ಅತಿ ಹಳೆಯ ಬೇಕರಿ, 'ಕೇರಳಬೇಕರಿ', 'ವೈ'ನಲ್ಲಿ, 'ಯಮ್ಮಿ ಕೇಕ್ಸ್' ಗಳಿಗೆ, 'ಪೇಸ್ಟ್ರಿ', 'ಸ್ಟ್ರಾಬೆರ್ರಿಸ್' ಸಿಗುವ ತಾಣ. ಅಲ್ಲಿ 'ಸ್ಟ್ರಾಬೆರ್ರಿ ಹಣ್ಣು'ಗಳನ್ನು ಸವಿಯುವುದೇ ಒಂಎದು ಅಪೂರ್ವ ಅನುಭವ.
ವಾಸಕ್ಕೆ ಅನುಕೂಲವಾದ ಸ್ಥಳಗಳು
ವಾಸಕ್ಕೆ ಸ್ಥಳಗಳು ಸುಲಭವಾಗಿ ದೊರೆಯುತ್ತವೆ. 'ಹೋಟೆಲ್,' 'ಕಾಟೇಜ್' ಗಳಲ್ಲಿ ರಜಾದಿನಗಳಲ್ಲಿ ವಾಸ್ತವ್ಯಕ್ಕೆ ಅನುವುಮಾಡಿಕೊಡಲಾಗಿದೆ.
'ಮಹಾರಾಷ್ಟ್ರದ ಮೆಕ್ಕಾವೆಂದೇ ಹೆಸರಾದ ಪಂಚ್ ಗಣಿ'
ಮಹಾರಾಷ್ಟ್ರದ ಮಹಾಬಲೇಶ್ವರ ದಿಂದ 'ಮೆಕ್ಕ ಆಫ್ ಮಹಾರಾಷ್ಟ್ರ'ವೆನ್ನುವ  'ಪಂಚ್ ಗಣಿ,' ೧,೩೩೪ ಮೀ ಎತ್ತರದ ಬೆಟ್ಟಗಳ ಊರು. 'ಪಂಚ್ ಗಣಿ'. ಭಾರತದಲ್ಲಿ 'ಚಿರ್ರಾಪುಂಜಿ' ಯ ನಂತರ, ಅತಿ ಹೆಚ್ಚು ಮಳೆ ಬೀಳುವ ಪ್ರದೇಶ 'ಪಂಚ್ ಗಣಿ'. 'ಪಂಚ್ ಗಣಿ' ಬೆಟ್ಟದ ಶಹರಿನಲ್ಲಿ ಹಲವಾರು ವೀಕ್ಷಣಾ ಸ್ಥಳಗಳು ಪ್ರವಾಸಿಗಳ ಮನಸೆಳೆಯುತ್ತವೆ. ಅವುಗಳು ಹೀಗಿವೆ. ಇಲ್ಲಿನ
ಸೀಮೆ ಹುಣಸೆ
ಸೀಮೆ ಹುಣಸೆ ಮರದ ವೈಜ್ಞಾನಿಕ ಹೆಸರು ಇಂಗಾ ಡೂಲ್ಸ್‍. ಇದನ್ನು ದೊರ ಹುಣಸೆ, ಚಕ್ಕುಲಿ ಮರ, ಇಲಾಚಿ ಕಾಯಿ, ಇಲಾಚ್-ಹುಂಚಿ ಎಂದೂ ಕರೆಯುತ್ತಾರೆ. ಪಿಥೆಸೆಲೋಬಿಯಮ್ ಡುಲ್ಸೆ ಎಂಬುದು ಬಟಾಣಿ ಕುಟುಂಬದ ಒಂದು ಹೂಬಿಡುವ ಸಸ್ಯವಾಗಿದೆ. ಇದನ್ನು ಹವಾಯಿಯಲ್ಲಿ ಆಕ್ರಮಣಕಾರಿ ಜಾತಿ ಎಂದು ಪರಿಗಣಿಸಲಾಗಿದೆ. ಸೀಮೆ ಹುಣಸೆಯು ಪೆಸಿಫಿಕ್ ಕೋಸ್ಟ್‌ಗೆ ಮತ್ತು ಮೆಕ್ಸಿಕೊ, ಮಧ್ಯ ಅಮೆರಿಕಾ ಮತ್ತು ಉತ್ತರ ಅಮೆರಿಕಾದ ಎತ್ತರದ ಪ್ರದೇಶಗಳಿಗೆ ಸ್ಥಳೀಯವಾಗಿದೆ ಮತ್ತು ಕೆರಿಬಿಯನ್, ಗುವಾಮ್, ಭಾರತ, ಬಾಂಗ್ಲಾದೇಶ, ಶ್ರೀಲಂಕಾ, ಪಾಕಿಸ್ತಾನ, ಥೈಲ್ಯಾಂಡ್ ಹಾಗೂ ಫಿಲಿಪ್ಪೀನ್ಸ್ ನಲ್ಲಿ ವ್ಯಾಪಕವಾಗಿ ಕಂಡುಬರುತ್ತದೆ. ಇದು 60 ಅಥವಾ 70 ರ ದಶಕದಲ್ಲಿ ಕುವೈಟ್‍ನಲ್ಲಿ ಪರಿಚಯಿಸಲ್ಪಟ್ಟಿತು ಮತ್ತು ಬಹುಶಃ ಭಾರತೀಯರಿಂದ ಪರಿಚಯಿಸಲ್ಪಟ್ಟಿದೆ. 1980 ರ ದಶಕದಲ್ಲಿ ಕುವೈತ್ ನಗರದಲ್ಲಿ 60 ರ ದಶಕದಲ್ಲಿ ಸ್ಥಾಪಿಸಲಾದ ಸಾರ್ವಜನಿಕ ಉದ್ಯಾನವನಗಳಲ್ಲಿ ಮರದ ಅವಶೇಷಗಳನ್ನು ಅಥವಾ ಜೀವಂತ ಮರಗಳನ್ನು ಈಗಲೂ ನೋಡಬಹುದು.
ಪಂಚ್ ಗಣಿ
'ಮಹಾರಾಷ್ಟ್ರದ ಮೆಕ್ಕಾವೆಂದೇ ಹೆಸರಾದ ಪಂಚ್ ಗಣಿ'
ವರ್ಗ:ಮಹಾರಾಷ್ಟ್ರದ ಪಟ್ಟಣಗಳು
ಸೀಮೆ ಹುಣಸೆ
ವಿವರಣೆ
ಸೀಮೆ ಹುಣಸೆಯು ಸುಮಾರು 10 ರಿಂದ 15 ಮೀ (33 ರಿಂದ 49 ಅಡಿ) ಎತ್ತರವನ್ನು ತಲುಪುತ್ತದೆ. ಇದರ ಕಾಂಡವು ಮುಳ್ಳುಮುಳ್ಳಾಗಿರುತ್ತದೆ ಮತ್ತು ಇದರ ಎಲೆಗಳು ಉಭಯಪಕ್ಷಕವಾಗಿರುತ್ತವೆ. ಪ್ರತಿಯೊಂದು ಉಪಪರ್ಣವು ಒಂದೇ ಜೋಡಿ ಅಂಡಾಕಾರದ-ಉದ್ದದ ಚಿಗುರೆಲೆಗಳನ್ನು ಹೊಂದಿದೆ. ಇದು ಸುಮಾರು 2 ರಿಂದ 4 ಸೆಂ.ಮೀ (0.79 ರಿಂದ 1.57 ಇಂಚು) ಉದ್ದವಿರುತ್ತದೆ. ಹೂವುಗಳು ಹಸಿರು-ಬಿಳಿ, ಪರಿಮಳಯುಕ್ತ, ಅಚಲವಾಗಿದ್ದು ಮತ್ತು 12 ಸೆಂ.ಮೀ. (4.7 ಇಂಚು) ಉದ್ದವನ್ನು ತಲುಪುತ್ತವೆ, ಆದರೂ ಅವು ಸುರುಳಿ ಸುತ್ಕೊಂಡಿರುವುದರಿಂದ ಕಡಿಮೆ ಉದ್ದ ಕಾಣಿಸುತ್ತವೆ. ಹೂವುಗಳು ಒಂದು ಬೀಜಕೋಶವನ್ನು ಉತ್ಪತ್ತಿ ಮಾಡುತ್ತವೆ, ಇದು ಮಾಗಿದಾಗ ಗುಲಾಬಿ ಬಣ್ಣ ಪಡೆಯುತ್ತದೆ ಮತ್ತು ಬೀಜಚೋಲಗಳನ್ನು ಒಡ್ಡಲು ತೆರೆದುಕೊಳ್ಳುತ್ತದೆ; ಖಾದ್ಯ ತಿರುಳು ಗುಲಾಬಿ ಅಥವಾ ಬಿಳಿಯಾಗಿರುತ್ತದೆ. ವೃತ್ತಾಕಾರ ಮತ್ತು ಸಮತಟ್ಟಾದ ಕಪ್ಪು ಹೊಳೆಯುವ ಬೀಜಗಳನ್ನು ಈ ತಿರುಳು ಹೊಂದಿರುತ್ತದೆ. ಮರವು ಬರ ನಿರೋಧಕವಾಗಿದೆ ಮತ್ತು ಸಮುದ್ರ ಮಟ್ಟದಿಂದ 1,500 m (4,900 ಜಿಣ) ವರೆಗೆ ಒಣ ಪ್ರದೇಶಗಳಲ್ಲಿ ಬದುಕಬಲ್ಲದು, ಇದು ರಸ್ತೆ ಮರದಂತೆ ಕೃಷಿಗೆ ಸೂಕ್ತವಾಗಿದೆ.
ಶೀಘ್ರಗತಿಯಲ್ಲಿ ಬೆಳೆಯುತ್ತದೆ. ಹೂಗಳು ಜನವರಿ-ಫೆಬ್ರವರಿಯಲ್ಲಿ ಮೂಡಿ, ಡೊಂಕುಡೊಂಕಿನ ಕಾಯಿಗಳು ಏಪ್ರಿಲ್-ಜೂನ್‌ನಲ್ಲಿ ಮಾಗುತ್ತವೆ.
ಕೃಷಿ
ಬೀಜಬಿತ್ತಿ ಬೆಳೆಸಬಹುದು. ಕತ್ತರಿಸಿದಾಗ ಚೆನ್ನಾಗಿ ಚಿಗುರೊಡೆಯುವುದು.
ವಿವಿಧ ಹೆಸರುಗಳು
thumb|Pithecellobium dulce in [[Swargate, Pune, India]] thumb|Pithecellobium dulce, Heritage Tree, Madras Thorn, Fort Canning, Singapore ಮೆಕ್ಸಿಕೊದಲ್ಲಿ, ಮರವನ್ನು ಹೂಮಾಚೆ, ಗ್ವಾಮುಚೆ, ಹುಮಾಮೂಚಿಲ್, ಗುಮಾಚುಲ್, ಕ್ಯುಮೌಚಿಲ್ ಎಂದು ಕರೆಯುತ್ತಾರೆ. ಅಮೇರಿಕದಲ್ಲಿ ಪ್ಯುರ್ಟೊ ರಿಕೊ ಎಂದು ಕರೆಯಲಾಗುತ್ತದೆ.
ಇದನ್ನು "ತೋಮಾ ಚಿಂತಕಯ" (ಸೀಮ ಚಿಂತಕಯ) ಎಂದು ತೆಲುಗು ಭಾಷೆಯಲ್ಲಿ ಕರೆಯಲಾಗುತ್ತದೆ. ಮಂಕಿಪಾಡ್ ಎಂಬುದು ಇಂಗ್ಲಿಷ್ ಹೆಸರು. ತಮಿಳಿನಲ್ಲಿ ಕೊಕ್ಕೈ ಕೊಡುಕಪ್ಪುಲಿ ಅಥವಾ ಕೊಡೈಕೈ, ಇನ್ನು ಕನ್ನಡದಲ್ಲಿ ಡೋರಾ ಹುಣಸೆ, ಸೀಮೆ ಹುಣ್ಣೆ, ಇಲಾಚಿ ಕಾಯಿ, ಇಲಾಚ್-ಹುಂಚಿ ಕಾಯಿ ಡೋರಾ ಹನೇಸ್ ಅಥವಾ ತೋನೆ ಹನೇಸ್ ಅಥವಾ ಇಲೈಚಿ ಕೈ ಇಲಾಚ್ -ಹಂಚಿ ಕೈ ಎಂದು ಹೆಸರು. ಗುಜರಾತಿನಲ್ಲಿ ಗೊರಾಸ್ ಅಂಬ್ಲಿ ಎಂದು ಕರೆಯುತ್ತಾರೆ.
ಹಿಂದಿಯಲ್ಲಿ "ಸಿಂಗರಿ" ಅಂದರೆ "ಸಿಂಗಡಿ", ಜಲೇಬಿ (ಬೆಂಗಾಲಿ), ಫಿರಿಂಗಿ ಚಿಂಚ್(ಮರಾಠಿ) ಮತ್ತು "ಅಚಿ ಗತಿಮರಿ" (ಸಿಂಧಿ). ಒಡಿಶಾದಲ್ಲಿ ಇದನ್ನು ಸೀಮಾ ಕೈಯಾನ್ (ಓಡಿಯಾ) ಎಂದು ಕರೆಯಲಾಗುತ್ತದೆ. ಉತ್ತರ ಪ್ರದೇಶದಲ್ಲಿ ಇದನ್ನು "ಜಂಗಲ್ ಜಲೆಬಿ" ಎಂದು ಕರೆಯಲಾಗುತ್ತದೆ. ಭಾರತದಲ್ಲಿ ಇದು "ಮದ್ರಾಸ್ ಮುಳ್ಳು" ಎಂಬ ಹೆಸರಿನಿಂದ ಕರೆಯಲ್ಪಡುತ್ತದೆ.
ಉಪಯೋಗಗಳು
ಮೊದಲು ಬೇಲಿಗೂ ಸೌದೆಗೂ ಭಾರತದಲ್ಲಿ ಸಾಗುವಳಿ ಮಾಡಲಾಯಿತು. ಪೂರ್ವ ಕರಾವಳಿ ಪ್ರದೇಶಗಳಲ್ಲಿ ಸರುವೆ ಮರಗಳಿಗೆ ಬೂಸ್ಟಿನ ಸೋಂಕು ಬಂದು ಹಾಳಾದ ಪ್ರಯುಕ್ತ ಸೀಮೆಹುಣಿಸೆ ಮರವನ್ನು ಸೌದೆ ಮತ್ತು ಇತರ ಉಪಯೋಗಗಳಿಗೆ ಬಳಸಿಕೊಳ್ಳಲಾಯಿತು. ರೋಗತಗಲದಂತೆ, ಇದನ್ನು ಸರುವೆ ಮರದೊಂದಿಗೆ ಬೆಳೆಸುತ್ತಾರೆ.
ಬೀಜಕೋಶಗಳು ಒಂದು ಸಿಹಿ ಮತ್ತು ಹುಳಿ ತಿರುಳನ್ನು ಒಳಗೊಂಡಿರುತ್ತವೆ.
ಹೊರಗಿನ ಕೊಂಡಿಗಳು
ವರ್ಗ:ಸಸ್ಯಗಳು ವರ್ಗ:ಔಷಧೀಯ ಸಸ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ತುಳು ಗೌಡ
ತುಳು ಗೌಡ (Tulu Gowda) ಮತ್ತು ಕೊಡಗು ಗೌಡ ಒಕ್ಕಲಿಗ ಸಮುದಾಯದ ಉಪವಿಭಾಗವಾಗಿದ್ದು,ಮುಖ್ಯವಾಗಿ ಭಾರತದ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಮತ್ತು ಕೊಡಗು ಜಿಲ್ಲೆಯಲ್ಲಿ ನೆಲೆಸಿದ್ದಾರೆ.
ಇತಿಹಾಸ
ಶೃಂಗೇರಿ ಮಾತೆಗೆ ನಿಷ್ಠೆಯಿಂದಾಗಿ ಅವರನ್ನು ಮೂಲತಃ ನಾಥ ಪಂಥ ಮತ್ತು ಶೈವ ಎಂದು ಕರೆಯಲಾಗುತ್ತಿತ್ತು. ವಿಷ್ಣುವರ್ಧನ ಆಳ್ವಿಕೆಯ ಅವಧಿಯಲ್ಲಿ ಇವರು ವೈಷ್ಣವರಾದರು ಮತ್ತು ಸಮುದಾಯದವರ ಕುಲದೈವ "ತಿರುಪತಿ ವೆಂಕಟರಮಣ" (ತಿರುಪತಿಯ ಬಾಲಾಜಿ) ಮತ್ತು ಶೃಂಗೇರಿ ಶಾರದೆಯನ್ನು ಆರಾಧಿಸಿದರು. ನಂತರ ಅವರು ಮಂಗಳೂರು-ಉಡುಪಿ (ದಕ್ಷಿಣ ಕನ್ನಡ-ಉಡುಪಿ) ಪ್ರದೇಶದಲ್ಲಿ ತುಳು ಭಾಷೆ ಮಾತನಾಡಿದರು. ಅವರು ೧೦ ಕುಟುಂಬ ಮತ್ತು ೧೮ ಬರಿಯ ತಮ್ಮ ಆದಿಸ್ವರೂಪದ ಮೂಲ ಕುಟುಂಬಗಳನ್ನು ಹೊಂದಿದ್ದಾರೆ. ಕೊಡಗು ಆಡಳಿತದಡಿಯಲ್ಲಿ ತಲಕಾಡು ಗಂಗಾಸ್ (೨೦೦ - ೧೦೦೪ ಸಿಇ) ಕಾಲದಿಂದ ಈ ಕುಟುಂಬದ ಹಲವರು ಕೊಡಗುನಲ್ಲಿ ನೆಲೆಸಿದರು. ನಂತರ ಅವರು ಮಂಗಳೂರು-ಉಡುಪಿ (ದಕ್ಷಿಣ ಕನ್ನಡ-ಉಡುಪಿ) ಪ್ರದೇಶದಿಂದ ಕೊಡಗುಗೆ ವಲಸೆ ಬಂದರು, ಕೆನರೆಸ್ (ಕನ್ನಡ) ಮಾತನಾಡುವ ಜನರ ನಡುವೆ ನೆಲೆಸಿದರು.
ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಗೌಡರು ಐತಿಹಾಸಿಕವಾಗಿ ಕೆನರಾ ಮತ್ತು ಕೂರ್ಗ್ ಬ್ರಿಟಿಷ್ ಆಳ್ವಿಕೆಯ ವಿರುದ್ಧ ದಂಗೆಯಲ್ಲಿ ತೊಡಗಿದ್ದರು. ಗುಡ್ಡೆ ಮನೆ ಅಪ್ಪಯ್ಯ ಗೌಡ, ಅವರ ಕುಟುಂಬ ಕೊಡಗು ಲ್ಯಾಂಡ್ಸ್ ಇನ್ ನೀಡಲಾಯಿತು, ಸುಳ್ಯ ಕೊಡಗು ಮತ್ತು ಕೆದಂಬಾಡಿ ರಾಮೇ ಗೌಡರಿಂದ ಇತರರೊಂದಿಗೆ ವಿರುದ್ಧ ದಂಗೆ ಬ್ರಿಟಿಷ್ ಮತ್ತು ಜಂಗಮ (ಸನ್ಯಾಸಿ) ಮಂಗಳೂರಿನ  ಬಾವುಟ ಗುಡ್ಡೆ ಯಲ್ಲಿ ಕಲ್ಯಾಣಸ್ವಾಮಿ ಧ್ವಜ ಮತ್ತು ೧೩ ದಿನಗಳ ಕಾಲ ರಾಜ್ಯಭಾರ ಹಾರಿಸಿತು. ಇದು ಬ್ರಿಟಿಷ್ ಆಳ್ವಿಕೆಯ ವಿರುದ್ಧ ಭಾರತದ ಮೊದಲ ಸ್ವಾತಂತ್ರ್ಯದ ಹೋರಾಟಗಳಲ್ಲಿ ಒಂದಾಗಿತ್ತು.
ಸಮುದಾಯ ವ್ಯವಸ್ಥೆ
ತುಳು ಅರೆಭಾಷೆ ಗೌಡರಲ್ಲಿ ತಮ್ಮದೇ ಆದ ಆಡಳಿತ ವ್ಯವಸ್ಥೆಯನ್ನು ಹೊಂದಿರುತ್ತಾರೆ. ಇಲ್ಲಿ ಊರಿನ ಜನರಿಗೆ ಗ್ರಾಮ ಗೌಡರು ಮತ್ತು ಒತ್ತು ಗೌಡರು ಎಂಬ ಎರಡು ಮುಖ್ಯಸ್ಥರಾಗಿರುತ್ತಾರೆ. ಹೀಗೆ ಊರುಗಳನ್ನು ಒಳಗೊಂಡ ಎಂಟರಿಂದ ಒಂಬತ್ತು ಗ್ರಾಮಗಳ ಮುಖ್ಯಸ್ಥರಾಗಿ ಮಾಗಣೆ ಗೌಡರು ಇರುತ್ತಾರೆ. ಹೀಗೆ ಎಂಟು ಮಾಗಣೆಗೆ ಮುಖ್ಯಸ್ಥರಿಗೆ ಕಟ್ಟೆಮನೆ ಎಂಬ ಕೊನೆಯ ಕೇಂದ್ರೀಯ ಮುಖ್ಯಸ್ಥರು. ಕಟ್ಟೆಮನೆಯು ಆಡಳಿತ ವ್ಯವಸ್ಥೆಯ ಮೇಲು ಸ್ಥಾನದಲ್ಲಿದ್ದು, ಬಲ್ನಾಡು ಕಟ್ಟೆಮನೆಯವರು ಬೆಳ್ತಂಗಡಿ, ಪುತ್ತೂರು,  ವಿಟ್ಲ,  ಬಂಟ್ವಾಳ ಹಾಗೂ ಕೂಜುಗೋಡು ಕಟ್ಟೆಮನೆ ಕಾಸರಗೋಡು ಭಾಗಗಳ ಗೌಡರನ್ನು ನಿಯಂತ್ರಿಸುತ್ತಿದ್ದರು. ಈ ವ್ಯವಸ್ಥೆ ಈಗಿನ ದಿನಗಳಲ್ಲಿ ಕಾಣಸಿಗುವುದಿಲ್ಲ.
ಮದುವೆ ಪದ್ಧತಿಗಳು
ಒಂದೇ ಮೂಲಭೂತ ಕುಟುಂಬದಿಂದ ಹುಟ್ಟಿರುವ ಕಾರಣ ಅದೇ ಬರಿ ಅಥವಾ ಬಳಿಯ ಜನರು ಮದುವೆಯಾಗಬಾರದು ಎಂದು ಗೌಡರು ನಂಬಿದ್ದಾರೆ. ಹಾಗೆಯೇ ಸಹೋದರ ಮತ್ತು ಸಹೋದರಿಯ ಮಕ್ಕಳ ನಡುವೆ ಸೋದರಸಂಬಂಧಿ ಮದುವೆಗೆ ಅಂಗೀಕರಿಸಲ್ಪಟ್ಟಿದೆ. ಆದರೆ ಎರಡು ಸಹೋದರರು ಅಥವಾ ಇಬ್ಬರು ಸಹೋದರಿಯರ ಮಕ್ಕಳ ನಡುವೆ ನಿಷಿದ್ಧ. ಮದುವೆಯಾದ ನಂತರ ಒಂದು ಹೆಣ್ಣು ಪತಿಯ ಒಕ್ಕ ಹೆಸರನ್ನು ಊಹಿಸುತ್ತಾರೆ. ಹುಟ್ಟಿನಿಂದ ಸಾವಿನತನಕ ನಡೆಯುವ ಪ್ರತಿಯೊಂದು ಕ್ರಿಯೆಯಲ್ಲೂ ವೈವಿಧ್ಯಮಯವಾದ ಆಚರಣೆಗಳಿರುತ್ತವೆ. ಈ ಜನಾಂಗದವರು "ಮಕ್ಕಲ ಕಟ್ಟು" (ಪೇಟ್ರಿಯಾರ್ಜಿಕ್) ಪಾರಂಪರಿಕ ವ್ಯವಸ್ಥೆಯನ್ನು ಅನುಸರಿಸುತ್ತಾರೆ. thumb|ಗೌಡರ ಮದರಂಗಿ ಶಾಸ್ತ್ರ ದಕ್ಷಿಣ ಕನ್ನಡದಲ್ಲಿ ಗೌಡರ  ಮದುವೆ ಮತ್ತು ಗೃಹಪ್ರವೇಶದ ಸಮಯದಲ್ಲಿ ಮಾಂಸ ಅಥವಾ ಯಾವುದೇ ಮಾಂಸಾಹಾರಿ ಆಹಾರವನ್ನು ತಯಾರಿಸುವುದಿಲ್ಲ. ಪುತ್ತೂರು ಸೀಮೆಯ ತುಳು ಗೌಡರು ವೈದಿಕ ಪದ್ಧತಿಯಂತೆ ವಿವಾಹ ಮತ್ತು ಗೃಹಪ್ರವೇಶವನ್ನು ನಡೆಸುತ್ತಾರೆ.
ಮದುವೆಯ ಸಮಯದಲ್ಲಿ, ವರನ ತಂದೆಯು ಹುಡುಗಿಯರ ಪೋಷಕರಿಗೆ ₹10¼ ಅನ್ನು ನೀಡುತ್ತಾರೆ. ಅದರಲ್ಲಿ ₹6¼ ಅನ್ನು ಗುರುಮಠಕ್ಕೆ (ಶೃಂಗೇರಿ ಮಠ) ಊರ ಗೌಡರ ಮೂಲಕ ಹುಡುಗಿಯರ ಮುತ್ತೈದೆತನಕ್ಕೆ (ದಂಪತಿಗಳಿಗೆ ದೀರ್ಘಾಯುಷ್ಯಕ್ಕಾಗಿ) ಕಳುಹಿಸುತ್ತಾರೆ. ಊರ ಗೌಡರು ತನ್ನ ಅಧಿಕಾರ ವ್ಯಾಪ್ತಿಯಲ್ಲಿ ನಡೆಯುವ ಮದುವೆಗಳಲ್ಲಿ ಇಂತಹ ಕೊಡುಗೆಗಳನ್ನು ಸಂಗ್ರಹಿಸುತ್ತಾರೆ ಮತ್ತು ಅದನ್ನು ಮಾಗಣೆ ಗೌಡರಿಗೆ ಮತ್ತು ಅವರ ಮೂಲಕ ಕಟ್ಟೆಮನೆಗೆ ಹಸ್ತಾಂತರಿಸುತ್ತಾರೆ. ಕಟ್ಟೆಮನೆ ಗೌಡರು ಇದನ್ನು ವರ್ಷಕ್ಕೊಮ್ಮೆ ಗುರು ಮಠಕ್ಕೆ (ಶೃಂಗೇರಿ ಮಠ) ವಹಿಸುತ್ತಾರೆ ಮತ್ತು ವಿವಾಹಿತ ದಂಪತಿಗಳ ಪರವಾಗಿ ಮಠಾಧಿಪತಿಯ ಆಶೀರ್ವಾದ ಪಡೆಯುತ್ತಾರೆ. ಪುತ್ತೂರು ಪ್ರದೇಶದ ತುಳು ಗೌಡರ ಎಲ್ಲಾ ಜೀವನ ಪದ್ಧತಿಗಳಲ್ಲಿ ಊರ ಗೌಡ ಪ್ರಮುಖ ಸ್ಥಾನವನ್ನು ಪಡೆದಿದ್ದಾರೆ. ಅವರ ಅನುಪಸ್ಥಿತಿಯಲ್ಲಿ ಒತ್ತು ಗೌಡರು ತಮ್ಮ ಜವಾಬ್ದಾರಿಯನ್ನು ವಹಿಸುತ್ತಾರೆ. ಗೌಡರು ಪಿತೃಪ್ರಧಾನ ಉತ್ತರಾಧಿಕಾರದ ವಿಧಾನವನ್ನು ಅನುಸರಿಸುತ್ತಾರೆ. ಅವಿಭಕ್ತ ಕುಟುಂಬದಲ್ಲಿ ಹಿರಿಯ ಪುರುಷ ಸದಸ್ಯರು ಕುಟುಂಬದ ಮುಖ್ಯಸ್ಥರಾಗಿದ್ದಾರೆ. ಗ್ರಾಮದ ಊರ ಗೌಡರನ್ನು ಕಟ್ಟೆಮನೆ ಮುಖ್ಯಸ್ಥರು ನಾಮಕರಣ ಮಾಡುತ್ತಾರೆ. "ವೀಳ್ಯ ಶಾಸ್ತ್ರ" ದಿಂದ (ನಿಶ್ಚಿತಾರ್ಥ) ವಿವಾಹದ ವರೆಗಿನ ಎಲ್ಲಾ ಕಾರ್ಯಗಳಲ್ಲಿ ಊರ ಗೌಡ ಜೋರಾಗಿ ಧ್ವನಿಯಲ್ಲಿ ಆಮಂತ್ರಣ ಮತ್ತು ಘೋಷಣೆಯನ್ನು ಹೇಳುತ್ತಾನೆ. "ಬಾಂದವೆರೆಡೇಲ, ಅರಮನೆತಗಲೆಡೇಲ, ಗುರುಮನೆತಗ್ಲೆಡೆಲಾ, ಪತ್ತ್ ಕುಟುಮೊ ಪದ್ನೆನ್ಮೊ ಬರಿತ ಬಂದುಲೆಡ್ಲಾ, ಕಟ್ಟೆಮನೆತಾಗ್ಲೆಡ್ಲಾ, ಮಾಗನೆ ಇಲ್ಲ್ ತಾಗ್ಲೆಡ್ಲಾ, ಊರ ಗೌಡ್ರೆರ್ಡ್ಲಾ, ಇತ್ತ್ಂಚಿನ ಬಿನ್ನೆರೆಡ್ಲಾ, ಬತ್ತಿನಂಚಿನ ಬಿನ್ನೆಡ್ಲಾ ಕೇನೊಂದು ಬಂಗೇರ ಬರಿದರ (ಅನನ ಪುದರ್) ಪನ್ಪಿ ಅನಗಲಾ, ನಂದೆರೆ ಬರಿತಾ (ಪೊನ್ನನ ಪುದರ್) ಪೊನ್ನಗ್ಲಾ ತಾಳಿ ಕಟ್ಟುಬೋ ಪನ್ಪೆರು..."
"ಅರಮನೆಯವರೆ (ಇಕ್ಕೇರಿ), ಗುರು ಮಠದ ಜನರು (ಶೃಂಗೇರಿ ಮಠ), ಹತ್ತು ಕುಟುಂಬ ಹದಿನೆಂಟು ಬರಿಯವರೆ, ಕಟ್ಟೆಮನೆ (ಸೀಮೆ) ಗೌಡರೆ, ಮಗನೆ ಮನೆ (ನಾಡ) ಗೌಡರೆ, ಊರ ಗೌಡರೆ (ಹಳ್ಳಿಯ ಮುಖ್ಯಸ್ಥ), ಸಂಬಂಧಿಗಳೇ ಈ ಗ್ರಾಮ ದೂರದ ಸ್ಥಳಗಳಿಂದ ಜಮಾಯಿಸಿದ ಅತಿಥಿ ಬಂಧುಗಳೇ ನಂದರ ಬಳಿಯ (ಹುಡುಗನ ಹೆಸರು) ಬಂಗೇರಾ ಬಳಿಯ (ಹುಡುಗಿಯ ಹೆಸರು) ಮಂಗಳ ಸೂತ್ರವನ್ನು ಕಟ್ಟಲು ನಾವು ನಿಮ್ಮ ಅನುಮತಿಯನ್ನು ತೆಗೆದುಕೊಳ್ಳುತ್ತೇವೆ..."
ಈ ಸಮಯದಲ್ಲಿ ಜಮಾಯಿಸಿದ ಸಂಬಂಧಿಕರು ಮತ್ತು ಸಾರ್ವಜನಿಕರು "ಎಡ್ಡೆ ಕಾರ್ಯೋ ಪನ್ಪೆರೆ" (ಒಳ್ಳೆಯ ಕೆಲಸ-ಆಚರಣೆ) ಎಂದು ತಮ್ಮ ಒಪ್ಪಿಗೆಯನ್ನು ಘೋಷಿಸುತ್ತಾರೆ.
ಸಾಮಾನ್ಯವಾಗಿ ಗೌಡ ಕುಲದಲ್ಲಿ ಯಾವುದೇ 'ವರದಕ್ಷಿಣೆ' ವ್ಯವಸ್ಥೆ ಇಲ್ಲ ಮತ್ತೊಂದೆಡೆ ಹುಡುಗರ ತಂದೆ ಹುಡುಗಿಯರ ಪೋಷಕರಿಗೆ ಕನ್ಯಾ ಶುಲ್ಕಾವನ್ನು ₹16¼ ಮೊತ್ತವನ್ನು ನೀಡುತ್ತಾರೆ.
ಗೋತ್ರ ವ್ಯವಸ್ಥೆ
ಗೌಡರಿಗೆ "ಹತ್ತು ಕುಟುಂಬ ಹದಿನೆಂಟು ಬರಿ(ಗೋತ್ರ)" ಎಂಬಂತೆ ಇವರಲ್ಲಿ ೧೮ ಬರಿ(ಗೋತ್ರ)ಯನ್ನು ಹೊಂದಿರುತ್ತಾರೆ. ಆದರೆ ಕಾಲ ಕ್ರಮೇಣ ಕೇವಲ ೧೨ ಬರಿ (ಬಳಿ) ಮಾತ್ರ ಕಾಣಸಿಗುತ್ತದೆ. ಇವುಗಳಲ್ಲಿ ಕೆಲವು ಇಂತಿವೆ: ನಂದರ ಬಳಿ, ಬಲಸನ್ನ ಬಳಿ, ಹೆಮ್ಮನ ಬಳಿ, ನಾಯರ್ ಬಳಿ, ಗುಂಡನ ಬಳಿ.
ಭಾಷೆ
ಸಾಮಾನ್ಯವಾಗಿ ಬೆಳ್ತಂಗಡಿ, ಪುತ್ತೂರು ಸುಳ್ಯ ತಾಲ್ಲೂಕಿನ ಒಳಗೊಂಡ ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ ತುಳು ಭಾಷೆಯನ್ನು, ಅರೆಭಾಷೆಯನ್ನು ಸುಳ್ಯದಲ್ಲಿ ಮತ್ತು ಕೊಡಗಿನಲ್ಲಿ ವಾಸಿಸುವ ಗೌಡರು ಮಾತನಾಡುತ್ತಾರೆ.
thumb| ಗೌಡರು ಆರಾಧಿಸುವ ಕಲ್ಲುರ್ಟಿ ದೈವ
ಬಾಹ್ಯ ಕೊಂಡಿಗಳು
ವರ್ಗ:ತುಳು ನಾಡು
ಶಬ್ದ ಮಾಲಿನ್ಯ
thumb|right|ಒಂದು ಬೋಯಿಂಗ್ 747-400 ವಿಮಾನ ಲಂಡನ್‌ನ ಹೀಥ್ರೂ ವಿಮಾನನಿಲ್ದಾಣದಲ್ಲಿ ಇಳಿಯುವುದಕ್ಕೂ ಮುನ್ನ ಮನೆಗಳಿಗೆ ಸಮೀಪದಲ್ಲಿ ಹಾದು ಹೋಗುತ್ತಿರುವುದು
ಶಬ್ದ ಮಾಲಿನ್ಯ ಮಾನವ ಅಥವಾ ಪ್ರಾಣಿಗಳ ಜೀವನದ ಮೇಲೆ ದುಃಪರಿಣಾಮ ಬೀರಿ ಅವುಗಳ ಜೀವನ ಚಟುವಟಿಕೆಯ ಸಮತೋಲಕ್ಕೆ ಭಂಗ ತರುವಂಥ, ಮನುಷ್ಯ-ಪ್ರಾಣಿ-ಯಂತ್ರಗಳಿಂದ ಹೊಮ್ಮಿ ಬರುವ ಸಪ್ಪಳಕ್ಕೆ 'ಶಬ್ದ ಮಾಲಿನ್ಯ' ಎನ್ನಲಾಗಿದೆ. ಸಾಮಾನ್ಯವಾಗಿ ಸಾರಿಗೆ, ಅದರಲ್ಲೂ ವಿಶೇಷವಾಗಿ ಮೋಟಾರ್‌ ವಾಹನಸಂಚಾರದಿಂದ ಹೊಮ್ಮುವ ಶಬ್ದ ಈ ಮಲಿನತೆಗೆ ತನ್ನ ಕಾಣಿಕೆ ನೀಡುತ್ತದೆ.
ವಿಶ್ವದಾದ್ಯಂತ ಶಬ್ದಮಾಲಿನ್ಯಕ್ಕೆ ಮುಖ್ಯ ಕಾರಣ ಸಾರಿಗೆ ವ್ಯವಸ್ಥೆ - ಎಂದರೆ ವಿವಿಧ ರೀತಿಯ ವಾಹನಗಳ ಸದ್ದು - ವಿಮಾನದ ಸದ್ದು ಹಾಗೂ ರೈಲುಗಳ ಸದ್ದು ಕೂಡ ಇದರಲ್ಲಿ ಸೇರಿರುತ್ತದೆ.
ಕಳಪೆ ನಗರ ಯೋಜನೆಗಳ ಕಾರಣದಿಂದಾಗಿ ಅಕ್ಕಪಕ್ಕದಲ್ಲೇ ನಾಯಿಕೊಡೆಗಳಂತೆ ಮೇಲೇಳುತ್ತಿರುವ ಕೈಗಾರಿಕೆಗಳು ಮತ್ತು ಮನೆಗಳು, ವಸತಿ ಪ್ರದೇಶಗಳಲ್ಲಿನ ಶಬ್ದ ಮಾಲಿನ್ಯಕ್ಕೆ ಕಾರಣವಾಗುತ್ತಿವೆ. ಕಾರ್‌ ಅಲಾರಮ್‌‌, ತುರ್ತು ಸೇವೆಗಾಗಿ ಬಳಸುವ ಸೈರನ್‌, ಕಚೇರಿ ಪರಿಕರ, ಕಾರ್ಖಾನೆಯ ಯಂತ್ರಗಳು,ನಿರ್ಮಾಣ ಕಾಮಗಾರಿಗಳು, ರಸ್ತೆ, ಚರಂಡಿ ಮುಂತಾದ ನೆಲ ಸಂಬಂಧೀ ದುರಸ್ತಿ ಕಾಮಗಾರಿ, ಬೊಗಳು ನಾಯಿಗಳ ಆರ್ಭಟ, ಸಾಧನ ಸಾಮಗ್ರಿಗಳು, ಯಾಂತ್ರಿಕ ವಿದ್ಯುತ್ ಪರಿಕರಗಳು, ಬೆಳಕು ಬೆಳಗು ದೀಪದ ನಾದ, ಧ್ವನಿ ಮನರಂಜನಾ ಉಪಕರಣಗಳು, ಧ್ವನಿ ವರ್ಧಕಗಳು, ಮತ್ತು ಗಲಾಟೆ ಮಾಡುವ ಜನ-ಇವೆಲ್ಲವೂ ಶಬ್ದ ಮಾಲಿನ್ಯವನ್ನು ಉಂಟುಮಾಡುವ ಇನ್ನಿತರ ಕಾರಣಗಳು .
ಮನುಷ್ಯನ ಆರೋಗ್ಯದ ಮೇಲಿನ ಪರಿಣಾಮ
ಆರೋಗ್ಯ ಮತ್ತು ವರ್ತನೆಯ ಎರಡರ ಮೇಲೂ ಶಬ್ದದ ದುಷ್ಪರಿಣಾಮ ಆರೋಗ್ಯ.ಆಗುವುದುಂಟು. ಅನಪೇಕ್ಷಿತ ಶಬ್ದವನ್ನು ನಾವು ಸದ್ದು (=noise)ಎನ್ನುತ್ತೇವೆ.ಈ ಅನಪೇಕ್ಷಿತ ಶಬ್ದ ಮಾನಸಿಕ ಮತ್ತು ದೈಹಿಕ ಆರೋಗ್ಯವನ್ನು ಹಾಳು ಮಾಡುತ್ತದೆ.
ನೆಮ್ಮದಿ ಭಂಗ, ಆಕ್ರಮಣಶೀಲತೆ, ಅಧಿಕ ರಕ್ತದೊತ್ತಡ, ಅತಿಯಾದ ಒತ್ತಡ, ಕಿವಿಮೊರೆತ, ಕಿವುಡುತನ, ನಿದ್ರಾ ಭಂಗ ಮತ್ತು ಇತರೆ ಹಾನಿಕಾರಕ ದುಷ್ಪರಿಣಾಮಗಳನ್ನು ಬೀರಬಲ್ಲ ತಾಕತ್ತಿದೆ ಈ ಶಬ್ದಮಾಲಿನ್ಯಕ್ಕೆ. ಒತ್ತಡ ಮತ್ತು ತೀವ್ರ ಉದ್ವೇಗಗಳು ಆರೋಗ್ಯದ ಮೇಲೆ ಉಂಟಾಗುವ ಶಬ್ದಮಾಲಿನ್ಯದ ಪ್ರಮುಖ ದುಷ್ಪರಿಣಾಮಗಳು. ಅದೇರೀತಿ ಕಿವಿಮೊರೆತದಿಂದ ಮರೆಗುಳಿತನ, ತೀವ್ರ ಖಿನ್ನತೆ ಮತ್ತು ಕೆಲವು ವೇಳೆ ಭೀತಿ ಆಕ್ರಮಿಸುವಿಕೆಗೂ ಇದು ಕಾರಣವಾಗುತ್ತದೆ. ಅತಿಯಾದ ಶಬ್ದಕ್ಕೆ ನಿರಂತರವಾಗಿ ಒಳಗಾಗುವುದು ಶಬ್ದ ಪ್ರೇರಿತ ಕಿವುಡುತನಕ್ಕೆ ಕಾರಣವಾಗಬಹುದು.
ಸಾಂಖ್ಯಿಕ ಮಹತ್ವ ಔದ್ಯೋಗಿಕ ಕ್ಷೇತ್ರದಲ್ಲಿನ ಗಣನೀಯ ಶಬ್ದಕ್ಕೆ ಒಳಗಾಗುವ ಇಳಿವಯಸ್ಸಿನ ಪುರುಷರ ಕೇಳುವ ಸೂಕ್ಷ್ಮತೆ ಮಾಮೂಲಿಗಿಂತ ದುರ್ಬಲವಾಗಿರುವ ನಿರ್ದಶನಗಳಿವೆ. ಕೇಳುವ ಸೂಕ್ಷ್ಮತೆ ವಯೋಮಾನಕ್ಕೆ ಅನುಗುಣವಾಗಿ ವ್ಯತ್ಯಾಸಗೊಳ್ಳುವುದಾದರೂ ಶಬ್ದಕ್ಕೆ ಈಡಾದ ಮತ್ತು ಈಡಾಗದಿರುವವರ ನಡುವೆ ೭೯ರ ವಯಸ್ಸಿನ ವೇಳೆಗೆ ಭೇದವೇ ತೋರುವುದಿಲ್ಲ.
ಸಾರಿಗೆ ಅಥವಾ ಕೈಗಾರಿಕಾ ಶಬ್ದಕ್ಕೆ ಒಡ್ಡಿಕೊಂಡ ಮಾಬಾನ್‌ ಬುಡಕಟ್ಟು ಜನ U.S. ಜನತೆಯೊಂದಿಗೆ ಹೋಲಿಸಿದಾಗ ಉನ್ನತಮಟ್ಟದ ಶಬ್ದ ಮಾಲಿನ್ಯ ಕಿವುಡುತನಕ್ಕೆ ಕಾರಣವಾಗುತ್ತದೆಂದು ತಿಳಿದುಬಂದಿದೆ.
ಭಾರೀ ಶಬ್ದಗಳು ಕಾರ್ಡಿಯೋವ್ಯಾಸ್ಕುಲರ್‌ಕಾಯಿಲೆಗೆ ಕಾರಣವಾಗಬಹುದು ಮತ್ತು ಸತತ ಎಂಟು ಗಂಟೆಗಳ ಅವಧಿ ಉನ್ನತ ಮಟ್ಟದ ಶಬ್ದಕ್ಕೆ ಒಡ್ಡಿಕೊಂಡಿದ್ದರೆ ಕಾಯಿಲೆಯ ಪ್ರಮಾಣದಲ್ಲಿ ಏರಿಕೆಯಾಗಬಹುದು. ಅಂದರೆ, ಅದರಿಂದ ರಕ್ತದೊತ್ತಡ ಐದು ಪಾಯಿಂಟ್‌ನಿಂದ ಹತ್ತು ಪಾಯಿಂಟ್‌ವರೆಗೆ ಏರಬಹುದು ಮತ್ತು ಒತ್ತಡ (ವೈದ್ಯಕೀಯ) ಹಾಗೂ ರಕ್ತದೊತ್ತಡವನ್ನು ಹೆಚ್ಚಿಸಬಹುದು.ಇದರಿಂದ ವ್ಯಾಸೋಕನ್‌ಸ್ಟ್ರಿಕ್ಷನ್‌ಕಾರೋನರಿ ಆರ್ಟರಿ ಕಾಯಿಲೆಗಳುತಲಪುವ ನಿದರ್ಶನಗಳೂ ಇವೆ. ಶಬ್ದ ಮಾಲಿನ್ಯ ಮಾನಸಿಕ ಮುಜುಗರಕ್ಕೆ ಈಡಾಗುವಂತೆ ಮಾಡುತ್ತದೆ. ನಗರ ಪ್ರದೇಶದ ಜನರು ಪ್ರತಿ ವರ್ಷ ಶಬ್ದ ಮಾಲಿನ್ಯವನ್ನು ಕಡಿಮೆ ಮಾಡಲು ಒಂದು ಡೆಸಿಬಲ್‌ಗೆ ಅಂದಾಜು ನಾಲ್ಕು ಯೂರೋ ಹಣ ಕೊಡಲು ಸಿದ್ಧರಿದ್ದಾರೆ ಎನ್ನುವುದನ್ನು ಸ್ಪ್ಯಾನಿಷ್‌ ಸಂಶೋಧಕರ ತಂಡ ೨೦೦೫ರಲ್ಲಿ ನಡೆಸಿದ ಅಧ್ಯಯನ ತೋರಿಸಿದೆ.
ಪರಿಸರದ ಮೇಲಿನ ಪರಿಣಾಮಗಳು
ಶಬ್ದ ಮಾಲಿನ್ಯ ಮಾಂಸಭಕ್ಷಕ ಪ್ರಾಣಿಗಳ ಸುಳಿವನ್ನು ಪತ್ತೆ ಹಚ್ಚುವಲ್ಲಿ ಮತ್ತು ಸಾವಿನ ದಡವೆಯಿಂದ ತಪ್ಪಿಸಿಕೊಳ್ಳುವಲ್ಲಿ ಇತರೆ ಪ್ರಾಣಿಗಳು ವಿಫಲವಾಗುವಂತೆ ಮಾಡಿ ಸಾವಿನ ಭೀತಿಯಲ್ಲೇ ಬದುಕುವಂತೆ ಮಾಡುತ್ತದೆ. ಇದರಿಂದ ಅಮಾಯಕ ಪ್ರಾಣಿಗಳ ಸಾವಿನ ಅಪಾಯ ಹೆಚ್ಚುತ್ತದೆ. ಅಲ್ಲದೆ ಈ ಪ್ರಾಣಿಗಳು ತಮ್ಮ ಸಂಪರ್ಕದಲ್ಲಿ ವಿಶೇಷವಾಗಿ ಸಂತಾನೋತ್ಪತ್ತಿ ಮತ್ತು ಆಹಾರ ಅನ್ವೇಷಣೆಯ ವಿಚಾರದಲ್ಲಿ ಇಂಥ ಶಬ್ದ ಅಡಚಣೆಯಾಗುತ್ತದೆ. ಪ್ರಕೃತಿಯ ಸೂಕ್ಷ್ಮ ಸಮತೋಲನವನ್ನು ಹಾಳುಗೆಡಹುವ ಶಬ್ದ ಮಾಲಿನ್ಯ ಪ್ರಾಣಿಗಳ ಮೇಲೆ ವಿನಾಶಕರ ಪರಿಣಾಮವನ್ನು ಬೀರುತ್ತದೆ.
ಸ್ಪೋಟಕಗಳ ಅತಿಯಾದ ಸದ್ದಿನಿಂದಾಗಿ ತಾತ್ಕಾಲಿಕ ಇಲ್ಲವೇ ಶಾಶ್ವತ ಕಿವುಡುತನ ಆವರಿಸಬಹುದು.
ಶಬ್ದ ಮಾಲಿನ್ಯ ಪ್ರಾಣಿಗಳ ವಾಸಯೋಗ್ಯ ಸ್ವಾಭಾವಿಕ ನೆಲೆಗಳ ಪ್ರಮಾಣವನ್ನು ಕುಗ್ಗಿಸುತ್ತವೆ.ಅಪಾಯದ ಅಂಚಿನಲ್ಲಿರುವ ಪ್ರಾಣಿ ಪ್ರಬೇಧಗಳನ್ನು ನಿರ್ಣಾಮಕ್ಕೆ ಇಲ್ಲಿಂದ ಹಾದಿ ಆರಂ.
ಸೆನಾ ಪಡೆಯ ಸೋನಾರ್‌ (ಜಲಾಂತರ ದೂರ ಸಂವೇದಿ ಉಪಕರಣ) ಉಂಟುಮಾಡಿದ ಬಾರೀ ಸದ್ದು ಬೀಚ್ಡ್‌ ವೇಲ್‌ (ಕಡಲ ಕಿನಾರೆಯ ತಿಮಿಂಗಿಲ)ನ ಕೆಲವು ಪ್ರಬೇಧಗಳ ಸಾವಿಗೆ ಕಾರಣಾವಾಗಿದ್ದು, ಶಬ್ದಮಾಲಿನ್ಯ ಏನೆಲ್ಲ ಹಾಳುಂಟು ಮಾಡಬಲ್ಲದು ಎಂಬುದಕ್ಕೆ ಒಂದು ನಿದರ್ಶನ.
ಶಬ್ದವು ಪ್ರಾಣಿ ಪ್ರಬೇಧಗಳು ಪರಸ್ಪರ ಸಂವಾದ ನಡೆಸಲು ಜೋರು ಸ್ವರ ಎತ್ತುವ ಅನಿವಾರ್ಯತೆಯನ್ನು ಹುಟ್ಟುಹಾಕುತ್ತದೆ. ಇದನ್ನು ಲಾಮ್‌ಬಾರ್ಡ್‌ ವೋಕಲ್‌ ರೆಸ್ಪಾನ್ಸ್‌ ಎಂದು ಕರೆಯಲಾಗುತ್ತದೆ. ಜಲಾಂತರ್ಗಾಮಿಗಳು ಶಬ್ದ ಮಾಡುವಾಗ ತಿಮಿಂಗಿಲಗಳ ಸ್ವರದ ಉದ್ದ ಹೆಚ್ಚಾಗಿರುತ್ತದೆ ಎನ್ನುವುದನ್ನು ವಿಜ್ಞಾನಿಗಳು ಮತ್ತು ಸಂಶೋಧಕರು ಪ್ರಯೋಗಗಳಿಂದ ಪತ್ತೆ ಮಾಡಿದ್ದಾರೆ. ಒಂದು ವೇಳೆ ಪ್ರಾಣಿಗಳು ಡೊಡ್ಡ ಸದ್ದಿನಲ್ಲಿ "ಮಾತನಾಡದಿದ್ದರೆ" ಮಾನವಜನ್ಯ ಶಬ್ದಗಳಿಂದ ಅವುಗಳ ಕೂಗು ಮಸುಕಾಗಿಬಿಡುತ್ತದೆ. ಕೇಳದೆ ಉಳಿದ ಈ ಧ್ವನಿಗಳು ಮಾಂಸ ಭಕ್ಷಕ ಪ್ರಾಣಿಗಳ ಬೇಟೆಯ ಹೊಂಚು ಅಥವಾ ಬೇಟೆಗಾರರ ಬೀಸುವ ಬಲೆಗೆ ಬಹುಶಃ ಎಚ್ಚರಿಕೆಗಳಾಗಬಹುದು. ಒಂದು ಪ್ರಬೇಧದ ಪ್ರಾಣಿ ಜೋರಾಗಿ ಕೂಗಿದಾಗ ಅದು ಬೇರೊಂದು ಪ್ರಾಣಿಯ ಸದ್ದನ್ನು ಸಾಕಷ್ಟು ಅಡಗಿಸುತ್ತದೆ. ಹೀಗಾಗಿ ಇತರ ಪ್ರಾಣಿಗಳು ಜೋರಾಗಿ ಕೂಗಬೇಕಾಗುತ್ತದೆ. ಅಂತಿಮವಾಗಿ ಇಡೀ ನಿಸರ್ಗ ವ್ಯವಸ್ಥೆಯೇ ಜೋರಾಗಿ ಕೂಗಬೇಕಾದ ಪರಿಸ್ಥಿತಿ ನಿರ್ಮಾಣವಾಗುತ್ತದೆ.
ಹಗಲಿನ ಹೊತ್ತು ಶಬ್ದಮಾಲಿನ್ಯವಿರುವ ಪ್ರದೇಶಗಳಲ್ಲಿ, ನಗರ ಪ್ರದೇಶದಲ್ಲಿ ವಾಸಿಸುವ ಯೂರೋಪಿಯನ್‌ ರಾಬಿನ್‌ ಪ್ರಭೇದದ ಪಕ್ಷಿಗಳು, ರಾತ್ರಿಯಲ್ಲೇ ಹಾಡುತ್ತವೆ.
UKಯಲ್ಲಿ ಶಬ್ದ ಮಾಲಿನ್ಯದ ಪರಿಣಾಮ
ಮಾಹಿತಿ ಸ್ವಾತಂತ್ರ್ಯ ಕಾಯಿದೆ(FOI) ಕೋರಿಕೆಗೆ ಸಂಬಂಧಿಸಿದಂತೆ ಸ್ಥಳೀಯ ಅಧಿಕಾರಿಗಳ ಪ್ರತಿಕ್ರಿಯೆಗಳನ್ನು ಆಧರಿಸಿ ಖನಿಜ ಉಣ್ಣೆ ಪದಾರ್ಥಗಳ ತಯಾರಕರಾದ ರಾಕ್‌ವೂಲ್‌ ಸಂಗ್ರಹಿಸಿದ ಅಂಕಿ ಅಂಶಗಳು ಏಪ್ರಿಲ್‌ ೨೦೦೮-೨೦೦೯ರಲ್ಲಿ UK ಕೌನ್ಸಿಲ್‌ಗೆ UK ನಿವಾಸಿಗಳಿಂದ ಶಬ್ದ ಮಾಲಿನ್ಯಕ್ಕೆ ಸಂಬಂಧಿಸಿದಂತೆ ೩೧೫,೮೩೮ ದೂರುಗಳು ಬಂದವು.
ಆಂಟಿ-ಸೋಷಿಯಲ್‌ ಬಿಹೇವಿಯರ್‌ (ಸ್ಕಾಟ್ಲೆಂಡ್‌)ಆಕ್ಟ್‌ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತಿದ್ದ ಪರಿಸರಾರೋಗ್ಯ ಕಾಪಾಡುವ ಅಧಿಕಾರಿಗಳ ಮೇಲೆ ಪರಿಣಾಮ ಬೀರಿತು. ಶಬ್ದ ಇಳಿಸುವಂತೆ ೮,೦೬೯ ಅಧಿಕಾರಿಗಳಿಗೆ ನೋಟೀಸ್ ನೀಡಲಾಯಿತು ಕಳೆದ ೧೨ ತಿಂಗಳ ಅವಧಿಯಲ್ಲಿ ೫೨೪ ಭಾರೀ ಸ್ವರದ ಧ್ವನಿ ವರ್ಧಕಗಳು, ಸ್ಟಿರಿಯೋಗಳು ಮತ್ತು ಟೆಲಿವಿಷನ್‌ಗಳನ್ನು ಮುಟ್ಟುಗೋಲು ಹಾಕಿಕೊಳ್ಳಲಾಯಿತು. UKಯಲ್ಲಿ ಬೇರೆಲ್ಲ ಜಿಲ್ಲೆಗಳಿಗಿಂತ ವೆಸ್ಟ್‌ಮಿನಿಸ್ಟರ್‌ ನಗರ ಸಭೆಗೆ ಶಬ್ದ ಕುರಿತಂತೆ ಅತಿ ಹೆಚ್ಚಿನ ೯,೮೧೪ ಅಸಮಾಧಾನದ ದೂರುಗಳು ಬಂದವು. ಒಂದು ಸಾವಿರಕ್ಕೆ ೪೨.೩೨ ನಿವಾಸಿಗಳು ದೂರಿಗೆ ಇದು ಸಮ. ೧೦೦೦ ನಿವಾಸಿಗಳಿಂದ ತಲಾ ಒಂದು ದೂರು ಎಂಬ ಲೆಕ್ಕದಆಧಾರದ ಮೇಲೆ ನೀಡಲಾಗಿರುವ ಟಾಪ್‌ ೧೦ ಶ್ರೇಯಾಂಕದ ಕೌನ್ಸಿಲ್‌ಗಳಲ್ಲಿ ಎಂಟು ಕೌನ್ಸಿಲ್‌ಗಳು ಲಂಡನ್‌ನಲ್ಲೇ ಇವೆ.
ಶಬ್ದದ ಉಪಶಮನ ಮತ್ತು ನಿಯಂತ್ರಣ
thumb|ಮೆಲ್ಬೋರ್ನ್‌ನಲ್ಲಿ ಶಬ್ದದ ಟ್ಯೂಬ್‌, ಆಸ್ಟ್ರೇಲಿಯ, ಪ್ರಾದೇಶಿಕ ಸೌಂದರ್ಯವನ್ನು ಹಾಳುಮಾಡಡೆ ರಸ್ತೆಮಾರ್ಗದ ಶಬ್ದವನ್ನು ಕಡಿಮೆ ಮಾಡಲೆಂದೇ ವಿನ್ಯಾಸಗೊಳಿಸಲಾಗಿದೆ. ಶಬ್ದವನ್ನು ತಗ್ಗಿಸಲು ಅಥವಾ ತೆಗೆದುಹಾಕಲು ಬಳಸುವ ತಂತ್ರಜ್ಞಾನವನ್ನು ಈ ಕೆಳಕಂಡಂತೆ ಅನ್ವಯಿಸಬಹುದು. ರಸ್ತೆಮಾರ್ಗದ ಶಬ್ದವನ್ನು ತಗ್ಗಿಸಲು ಹಲವು ಕಾರ್ಯತಂತ್ರಗಳಿವೆ. ಅವುಗಳೆಂದರೆ: ಶಬ್ದ ನಿರೋಧಕಗಳ ಬಳಕೆ, ವಾಹನಗಳ ವೇಗ ನಿಯಂತ್ರಣ, ರಸ್ತೆಯ ಮೇಲ್ಮೈ ಸ್ವರೂಪದ ಸುಧಾರಣೆ, ಭಾರಿ ವಾಹನಗಳ ಮೇಲೆ ನಿಯಂತ್ರಣ ಹೇರಿಕೆ, ವೇಗ ವರ್ಧಕವನ್ನು ಕಡಿಮೆ ಮಾಡುವ ಮತ್ತು ಸರಾಗ ವಾಹನ ಸಂಚಾರಕ್ಕೆ ಅನುವು ಮಾಡಿಕೊಡುವ ಸಂಚಾರಿ ನಿಯಂತ್ರಣಗಳ ಬಳಕೆ ಮತ್ತು ಟೈರ್‌ಗಳ ವಿನೂತನ ವಿನ್ಯಾಸ. ಈ ಕಾರ್ಯತಂತ್ರಗಳ ಅಳವಡಿಕೆಯಲ್ಲಿರುವ ಒಂದು ಮುಖ್ಯವಾದ ಅಂಶವೆಂದರೆ, ರಸ್ತೆಮಾರ್ಗದ ಶಬ್ದಕ್ಕೆ ಕಂಪ್ಯೂಟರ್‌ ಅಳವಡಿಸುವುದು. ಇದು ನಿರ್ದಿಷ್ಟ ಪ್ರಾದೇಶಿಕ ಲಕ್ಷಣ, ಅಲ್ಲಿಯ ಹವಾಮಾನ, ಸಂಚಾರಿ ಕಾರ್ಯಾಚರಣೆ ಮತ್ತು ಊಹಾತ್ಮಕ ಏರಿಳಿಕೆ ಮುಂತಾದ ವಿಚಾರಗಳನ್ನು ನಿರ್ವಹಿಸುವ ಸಾಮರ್ಥ್ಯವನ್ನು ಈ ಕಂಪ್ಯೂಟರ್ ಹೊಂದಿರಬೇಕು. ರಸ್ತೆಯ ನಿರ್ಮಣಕ್ಕೂ ಮೊದಲು ಮೇಲಿನ ಅಂಶಗಳನ್ನು ಚಾಚೂ ತಪ್ಪದೆ ಯೋಜಿಸಲ್ಪಟ್ಟರೆ ಮಾತ್ರ  ವೆಚ್ಚಗಳನ್ನು ಸಾಧಾರಣ ಮಟ್ಟಕ್ಕೆ ತಗ್ಗಿಸುವುದು ಸಾಧ್ಯ.
ನಿಶ್ಯಬ್ದಜೆಟ್‌ ಎಂಜಿನ್‌ಗಳನ್ನು ವಿನ್ಯಾಸಗೊಳಿಸುವ ಮೂಲಕ ವಿಮಾನ ಹೊರಸೂಸುವ ಶಬ್ದವನ್ನು ಒಂದು ಹಂತದವರೆಗೆ ಕಡಿಮೆ ಮಾಡಬಹುದು. ಈ ಕಾರ್ಯ ೧೯೭೦ ಮತ್ತು ೯೮೦ರಲ್ಲಿ ಇದರ ಬೆನ್ನಿಗೆ ಹತ್ತಲಾಗಿತ್ತು. ಈ ಕಾರ್ಯತಂತ್ರ ನಗರ ಪ್ರದೇಶದ ಶಬ್ದದ ಮಟ್ಟವನ್ನು ಸೀಮಿತವಾಗಿ ತಗ್ಗಿಸಿತ್ತಾದರೂ ಅದು ಗಮನಾರ್ಹವೆ ಆಗಿತ್ತು.
ವಿಮಾನಗಳ ಮಾರ್ಗಗಳನ್ನು ಮತ್ತು ರನ್‌ವೇ ಬಳಕೆಯ ಸಮಯವನ್ನು ಬದಲಾಯಿಸುವುದು, ಕಾರ್ಯಾಚರಣೆಗಳ ಪುನರ್‌ಪರಿಶೀಲನೆ(=ಪನರ್‌ಪರಿಗಣನೆ) ವಿಮಾನ ನಿಲ್ದಾಣಗಳಿಗೆ ಸಮೀಪ ವಾಸಿಸುವ ಜನತೆಗೆ ಪ್ರಯೋಜನಕಾರಿಯಾಯಿತು. ೧೯೭೦ರಲ್ಲಿ ಆರಂಭಿಸಲಾದ FAA ಪ್ರಾಯೋಜಿತ ಗೃಹ ಮರುಸುಧಾರಣೆ (ಇನ್‌ಸಲೇಷನ್‌) ಯೋಜನೆ ಯುನೈಟೆಡ್‌ ಸ್ಟೇಟ್ಸ್‌ನಾದ್ಯಂತ ಸಾವಿರಾರು ಮನೆಗಳಲ್ಲಿ ವಾಸಯೋಗ್ಯ ಮನೆಯೊಳಗಿನ ಸದ್ದನ್ನು ಇಳಿಕೆ ಮಾಡಿದ ಯಶಸ್ಸನ್ನು ಸಂಭ್ರಮಿಸಿತು. ಕಾರ್ಮಿಕರು ಕೈಗಾರಿಕಾ ಶಬ್ದಕ್ಕೆ ತುತ್ತಾಗಿರುವುದನ್ನು ೧೯೩೦ರಿಂದಲೂ ಪ್ರಸ್ತಾಪಿಸುತ್ತಲೇ ಇದೆ. ಕೈಗಾರಿಕಾ ಪರಿಕರಗಳ ಮರುವಿನ್ಯಾಸ, ಯೋತ್ರಗಳಿಗೆ ಕಂಪನ ತಡೆವ ಪೀಠ ಮತ್ತು ಕಾರ್ಯಸ್ಥಾನಗಳಲ್ಲಿ ದೈಹಿಕ ತಡೆ ಮುಂತಾದ ಬದಲಾವಣೆಗಳನ್ನು ಸೂಚಿಸಲಾಗಿತ್ತು.
ರಾಷ್ಟ್ರೀಯ ಶಬ್ದ ಮಾಲಿನ್ಯ ವಿರೋಧಿ ಸಂಘಟನೆ, ಸರ್ಕಾರದ ಎಲ್ಲ ಹಂತಗಳಲ್ಲಿ ಶಬ್ದ ಮಾಲಿನ್ಯದ ನಿಯಂತ್ರಣ ಜಾರಿ ಮಾಡುವುದನ್ನು ಕಡ್ಡಾಯಗೊಳಿಸಲು ಆದೇಶ ಹೊರಡಿಸುವಂತೆ ನಾಯ್ಸ್‌ ಫ್ರೀ ಅಮೆರಿಕಒತ್ತಡ ಹೇರುತ್ತಲೇ ಬಂದಿದೆ.
ಶಾಸನಬದ್ಧ ಸ್ಥಾನಮಾನ
೧೯೭೦ರವರೆಗೆ ಸರ್ಕಾರಗಳು ಶಬ್ದವನ್ನು "ಅನಿಷ್ಟ"ವೆಂದು ಪರಿಗಣಿಸಿದ್ದವೇ ವಿನಾ ಇದೊಂದು ಪರಿಸರದ ಸಮಸ್ಯೆ ಎಂದು ಗಮನಿಸಿಯೇ ಇರಲಿಲ್ಲ. ಹೆದ್ದಾರಿ ಮತ್ತು ವಿಮಾನ ಸೂಸುವ ಶಬ್ದಕ್ಕೆಯುನೈಟೆಡ್‌ ಸ್ಟ್ರೇಟ್ಸ್‌‌ನಲ್ಲಿ ಫೆಡರಲ್‌ ಮಾನದಂಡಗಳಿವೆ. ಸ್ಟೇಟ್ಸ್ ಮತ್ತು ಸ್ಥಳೀಯ ಸರ್ಕಾರಗಳುಕಟ್ಟಡ ಸಂಹಿತೆ, ನಗರ ಯೋಜನೆಮತ್ತು ರಸ್ತೆಮಾರ್ಗಗಳ ಅಭಿವೃದ್ಧಿಗೆ ಪ್ರತ್ಯೇಕವಾದ ಮತ್ತು ನಿರ್ದಿಷ್ಟವಾದ ಕಾನೂನುಗಳನ್ನು ರೂಪಿಸಿವೆ. ಶಬ್ದದ ವಿರುದ್ಧ ರಕ್ಷಣೆ ನೀಡಲು ಕೆಲವು ರಾಷ್ಟ್ರೀಯ, ಪ್ರಾಂತೀಯ ಅಥವಾ ರಾಜ್ಯಮಟ್ಟದ ಕಾನೂನುಗಳು ಕೆನಡಾ ಮತ್ತು EUಗಳಲ್ಲಿ ಇಲ್ಲವೆಂದೇ ಹೇಳಬಹುದು.
ಶಬ್ದ ಸಂಬಂಧೀ ನಿಯಮಗಳು ಮತ್ತು ನಿಯಂತ್ರಣಗಳು ನಗರಾಡಳಿತಗಳಲ್ಲಿ ವಿಸ್ತೃತವಾಗಿವೆ ಮತ್ತು ವಾಸ್ತವವಾಗಿ ಕೆಲವು ನಗರಗಳಲ್ಲಿ ಅಸ್ತಿತ್ವದಲ್ಲಿ ಇಲ್ಲವೇ ಇಲ್ಲ. ಕಿರಿಕಿರಿ ಉಂಟುಮಾಡುವ ಶಬ್ದ ಮಾಡುವುದನ್ನು ನಿಷೇಧಿಸುವ ಇಲ್ಲವೇ ನಿರ್ದಿಷ್ಟ ಸಮಯದಲ್ಲಿ, ನಿರ್ದಿಷ್ಟ ಸ್ಥಳದಲ್ಲಿ ಮತ್ತು ನಿರ್ದಿಷ್ಟ ಚಟುವಟಿಕೆಗಳಲ್ಲಿ ಅಂಗೀಕಾರಾರ್ಹ ಶಬ್ದಕ್ಕಾಗಿ ನಿರ್ದಿಷ್ಟ ವಾದ ಮಾರ್ಗದರ್ಶಿ ಸೂತ್ರಗಳನ್ನು ಅಳವಡಿಸಿರಬಹುದಾದ ಸಾಮಾನ್ಯವಾದ ನಿಯಮವೊಂದಿರಬಹುದಷ್ಟೇ.
Dr.ಪೌಲ್‌ ಹರ್ಮನ್‌ ೧೯೭೫ರಲ್ಲಿ ಮೊದಲು ಪೋರ್ಟ್‌ಲೆಂಡ್‌ನ ಓರಿಗಾನ್‌ ನಗರಕ್ಕಾಗಿ ಸಮಗ್ರ ಶಬ್ದ ಸಂಹಿತೆಯೊಂದನ್ನು ರಚಿದರು. ಇದಕ್ಕೆ EPA (ಪರಿಸರ ರಕ್ಷಣಾ ಏಜೆನ್ಸಿ) ಮತ್ತು HUD (ಗೃಹ ಮತ್ತು ನಗರಾಭಿವೃದ್ಧಿ ) ಸಂಸ್ಥೆಗಳು ಧನ ಸಹಾಯ ಮಾಡಿದವು. US ಮತ್ತು ಕೆನಡಾದ ಪ್ರಮಖ ಮಹಾನಗರ ಪ್ರದೇಶಗಳಿಗೆ ಪೋರ್ಟ್‌ಲೆಂಡ್‌ ಶಬ್ದ ಸಂಹಿತೆ ಇತರೆ ಬಹುತೇಕ ನಿಯಂತ್ರಣಗಳಿಗೆ ಅಡಿಪಾಯವಾದವು.
ಬಹುತೇಕ ನಗರ ನಿಯಂತ್ರಣ ಕಾನೂನುಗಳು ರಾತ್ರಿ ವೇಳೆಯಲ್ಲಿ (ರಾತ್ರಿ ೧೦ ಗಂಟೆಯಿಂದ ಮತ್ತು ಬೆಳಗ್ಗೆ ೬ ಗಂಟೆಯವರೆಗೆ) ಮನೆಗಳ ಮುಂದೆ ಹಾದು ಹೋಗುವ ವಾಹನದ ಸಪ್ಪಳದ ತೀವ್ರತೆಯನ್ನು ನಿರ್ಬಂಧಿಸಿವೆ. ಶಬ್ಧದ ಮೇಲಿನ ತೀವ್ರತೆಯನ್ನು ಹಗಲಿನಲ್ಲಿ ರಾತ್ರಿಗಿಂತ ಕೊಂಚ ಹೆಚ್ಚಿಡಲಾಗಿದೆ. ಆದರೂ ನಿಯಮಗಳ ಜಾರಿಯಲ್ಲಿ ಏಕರೂಪತೆ ಇಲ್ಲ. ದೂರುಗಳಿಗೆ ಕಿವಿಕೊಡದ ನಗರಾಡಳಿತಗಳೇ ಹೆಚ್ಚೆನ್ನಬಹುದು. ಕಾನೂನುಗಳನ್ನು ಜಾರೀಗೊಳಿಸುವ ಅಧಿಕಾರಿಯನ್ನು ಹೊಂದಿರುವ ನಗರಾಡಳಿತಗಳು ಕೂಡ, ತಪ್ಪಿತಸ್ತರನ್ನು ಕೋರ್ಟಿಗೆ ಎಳೆಯುವುದು ವೆಚ್ಚದಾಯಕವೆಂದು ಭಾವಿಸಿ  ಕೇವಲ ಎಚ್ಚರಿಕೆ ನೋಟಿಸ್‌ಗಳನ್ನು ನೀಡುವುದಲ್ಲೇ ತಮ್ಮ ಕೆಲಸ ಮುಗಿಸಿ ಬಿಡುತ್ತಾರೆ. ಪೋರ್ಟ್‌ಲೆಂಡ್‌ನ ಓರಿಗಾನ್‌ ನಗರ ಇದಕ್ಕೆ ಗಮನಾರ್ಹವಾದ ಅಪವಾದ. ತನ್ನ ಪೌರರಿಗೆ ರಕ್ಷಣೆಗಾಗಿ ಪ್ರಬಲ ಕಾನೂನನ್ನು ಹೊಂದಿದ್ದು, ಪ್ರತಿ ಉಲ್ಲಂಘನೆಗೆ $೫೦೦೦ವರೆಗೂ ದಂಡ ವಿಧಿಸುತ್ತದೆ. ಒಂದೇ ನಿಯಮ ಮೀರುವ ಶಬ್ದ ಭಂಜಕರನ್ನು ಒಂದೇ ದಿನದಲ್ಲಿ ಹಲವು ಬಾರಿ  ಅಧಿಕೃತವಾಗಿ ದಾಖಲಿಸುವ ಸಾಮರ್ಥ್ಯ ಈ ನಗರಾಡಳಿತಕ್ಕಿದೆ. ಶಬ್ದ ಮಾಲಿನ್ಯಕ್ಕೆ ಸಂಬಂಧಿಸಿದ ಹಲವು ಸಂಘರ್ಷಗಳು ಶಬ್ದೋತ್ಪಾದಕ ಮತ್ತು ಸ್ವೀಕೃತನ(ಶಬ್ದ ಮಾಲಿನ್ಯಕ್ಕೆ ಒಳಗಾಗುವವನು) ನಡುವೆ ಪರಸ್ಪರ ಇತ್ಯರ್ಥವಾಗುತ್ತವೆ.
ದೇಶದಿಂದ ದೇಶಕ್ಕೆ ಮೇಲ್ಮನವಿ ಕಾರ್ಯವಿಧಾನಗಳು ಬದಲಾಗುತ್ತವೆ ಮತ್ತು ಸ್ಥಳೀಯ ಅಧಿಕಾರಿಗಳೊಂದಿಗೆ ವಿಶೇಷವಾಗಿ ಪೊಲೀಸ ಅಧಿಕಾರಿ ಜೊತೆ ಈ ವಿಚಾರಣಾ ಕ್ರಮ ಒಳಗೊಂಡಿರಬಹುದು. ಈ ಮಲಿನತೆಯ ದುಷ್ಪಪರಿಣಾಮಕ್ಕೆ ಒಳಗಾಗುವವರಲ್ಲಿ ಕೇವಲ ಶೇಕಡ ಐದರಿಂದ ಹತ್ತರಷ್ಟು ಜನ ಮಾತ್ರ ದೂರನ್ನು ದಾಖಲಿಸುತ್ತಾರೆ.ಹೀಗಾಗಿ ಶಬ್ದ ಮಾಲಿನ್ಯ ಮುಂದುವರೆದೇ ಇದೆ. ಪ್ರಶಾಂತವಾಗಿರುವುದು ತಮ್ಮ ಕಾನೂನಾತ್ಮಕ ಹಕ್ಕು ಎಂಬುದರ ಅರಿವು ಹಲವರಿಗಿಲ್ಲ ಅಲ್ಲದೆ ಶಬ್ದ ಮಾಲಿನ್ಯ ಮಾಡುವವರ ವಿರುದ್ಧ ಹೇಗೆ ದೂರು ದಾಖಲಿಸಬೇಕೆಂದೂ ಅನೇಕರಿಗೆ ಗೊತ್ತಿಲ್ಲ.
ಹೊರಗಿನ ಕೊಂಡಿಗಳು
ವರ್ಗ:ಶಬ್ದ ಮಾಲಿನ್ಯ ವರ್ಗ:ಶ್ರವಣಶಾಸ್ತ್ರ ವರ್ಗ:ಸ್ಪೋಟಕ ಶಬ್ದಗಳು ವರ್ಗ:ಮಾಲಿನ್ಯ ವರ್ಗ:ಪರಿಸರ
ಮೀನಾ ಅಲೆಕ್ಸಾಂಡರ್
ಆರಂಭಿಕ ಜೀವನ ಮತ್ತು ಶಿಕ್ಷಣ
ಮೀನಾ ಅಲೆಕ್ಸಾಂಡರ್ ಮೇರಿ ಎಲಿಜಬೆತ್ ಅಲೆಕ್ಸಾಂಡರ್ 17 ಫೆಬ್ರವರಿ 1951 ರಂದು ಭಾರತದ ಅಲಹಾಬಾದ್‌ನಲ್ಲಿ ಜಾರ್ಜ್ ಮತ್ತು ಮೇರಿ (ಕುರುವಿಲ್ಲ) ಅಲೆಕ್ಸಾಂಡರ್‌ಗೆ ಜನಿಸಿದರು, ದಕ್ಷಿಣ ಭಾರತದ ಕೇರಳದಿಂದ ಸಿರಿಯನ್ ಕ್ರಿಶ್ಚಿಯನ್ ಕುಟುಂಬದಲ್ಲಿ ಜನಿಸಿದರು. ಆಕೆಯ ತಂದೆ ಭಾರತ ಸರ್ಕಾರದ ಹವಾಮಾನ ಶಾಸ್ತ್ರಜ್ಞರಾಗಿದ್ದರು ಮತ್ತು ಅವರ ತಾಯಿ ಗೃಹಿಣಿಯಾಗಿದ್ದರು. ಆಕೆಯ ತಂದೆಯ ಅಜ್ಜಿಯು ತನ್ನ ಎಂಟನೇ ವಯಸ್ಸಿನಲ್ಲಿ ಶ್ರೀಮಂತ ಭೂಮಾಲೀಕನಾಗಿದ್ದ ತನ್ನ ತಂದೆಯ ಕಡೆಯ ಅಜ್ಜನೊಂದಿಗೆ ನಿಯೋಜಿತ ವಿವಾಹವನ್ನು ಹೊಂದಿದ್ದಳು. ಆಕೆಯ ತಾಯಿಯ ಅಜ್ಜಿ ಕುಂಜು, ಅಲೆಕ್ಸಾಂಡರ್ ಜನಿಸುವ ಮೊದಲು ನಿಧನರಾದರು ಮತ್ತು ಇಬ್ಬರೂ ಉನ್ನತ ಶಿಕ್ಷಣವನ್ನು ಪೂರ್ಣಗೊಳಿಸಿದರು ಮತ್ತು ತವಂಕೂರ್ ನಲ್ಲಿ ಶಾಸಕಾಂಗ ಸಭೆಯ ಸದಸ್ಯರಾದ ಮೊದಲ ಮಹಿಳೆಯಾಗಿದ್ದಾರೆ. ಆಕೆಯ ತಾಯಿಯ ಅಜ್ಜ ಗಾಂಧಿಯವರೊಂದಿಗೆ ಕೆಲಸ ಮಾಡಿದ ದೇವತಾಶಾಸ್ತ್ರಜ್ಞ ಮತ್ತು ಸಮಾಜ ಸುಧಾರಕರಾಗಿದ್ದರು ಮತ್ತು ಕೊಟ್ಟಾಯಂನ ಮಾರ್ಥೋಮಾ ಸೆಮಿನರಿಯ ಪ್ರಾಂಶುಪಾಲರಾಗಿದ್ದರು; ಅವರು ಅಲೆಕ್ಸಾಂಡರ್‌ಗೆ ವಿವಿಧ ಪುಸ್ತಕಗಳನ್ನು ನೀಡಿದರು ಮತ್ತು ಅವರು ಹನ್ನೊಂದು ವರ್ಷದವರಿದ್ದಾಗ ಸಾಯುವ ಮೊದಲು ಮರಣ, ಬುದ್ಧ ಮತ್ತು ಅಪೋಕ್ಯಾಲಿಪ್ಸ್‌ನಂತಹ ಗಂಭೀರ ವಿಷಯಗಳ ಬಗ್ಗೆ ಅವರೊಂದಿಗೆ ಮಾತನಾಡಿದರು.
ಅಲೆಕ್ಸಾಂಡರ್ ಅವರು ಐದು ವರ್ಷ ವಯಸ್ಸಿನವರೆಗೂ ಅಲಹಾಬಾದ್ ಮತ್ತು ಕೇರಳದಲ್ಲಿ ವಾಸಿಸುತ್ತಿದ್ದರು, ಆಕೆಯ ತಂದೆ ಹೊಸದಾಗಿ ಸ್ವತಂತ್ರವಾದ ಸುಡಾನ್‌ನಲ್ಲಿ ಹುದ್ದೆಯನ್ನು ಸ್ವೀಕರಿಸಿದ ನಂತರ ಅವರ ಕುಟುಂಬವು ಖಾರ್ಟೂಮ್‌ಗೆ ಸ್ಥಳಾಂತರಗೊಂಡಿತು. ಅವರು ಕೇರಳದಲ್ಲಿರುವ ತನ್ನ ಅಜ್ಜಿಯನ್ನು ಭೇಟಿ ಮಾಡುವುದನ್ನು ಮುಂದುವರೆಸಿದರು, ಮನೆಯಲ್ಲಿ ಇಂಗ್ಲಿಷ್ ಮಾತನಾಡಲು ಮತ್ತು ಬರೆಯಲು ಕಲಿಸಲಾಯಿತು ಮತ್ತು 13 ನೇ ವಯಸ್ಸಿನಲ್ಲಿ ಖಾರ್ಟೂಮ್‌ನಲ್ಲಿ ಪ್ರೌಢಶಾಲೆಯನ್ನು ಮುಗಿಸಿದರು ವರ್ಲ್ಡ್ ಲಿಟರೇಚರ್ ಟುಡೇನ ಎರಿಕಾ ಡಂಕನನ್ನು ಅಲೆಕ್ಸಾಂಡರ್ ನೆನಪಿಸಿಕೊಂಡರು, ಅವರು ಮಲಯಾಳಂನಲ್ಲಿ ಸಣ್ಣ ಕಥೆಗಳನ್ನು ರಚಿಸಲು ಪ್ರಯತ್ನಿಸಿದ ನಂತರ ಅವರು ಬಾಲ್ಯದಲ್ಲಿ ಕವನ ಬರೆಯಲು ಪ್ರಾರಂಭಿಸಿದರು. ಆದರೆ ಅವುಗಳನ್ನು ಲಿಖಿತ ಇಂಗ್ಲಿಷ್‌ಗೆ ಭಾಷಾಂತರಿಸಲು ಸಾಧ್ಯವಾಗಲಿಲ್ಲ; ಮಲಯಾಳಂನಲ್ಲಿ ಬರೆಯುವ ಸಾಮರ್ಥ್ಯವಿಲ್ಲದೆ, ಅವರು ತನ್ನ ಕಥೆಗಳನ್ನು ಕವಿತೆಗಳನ್ನು ಇಂಗ್ಲಿಷಿನಲ್ಲಿ ಬರೆಯಲು ಪ್ರಾರಂಭಿಸಿದರು.
ತನ್ನ ಪಿಎಚ್‌ಡಿ ಮುಗಿಸಿದ ನಂತರ, ಅಲೆಕ್ಸಾಂಡರ್ ಭಾರತಕ್ಕೆ ಮರಳಿದರು ಮತ್ತು 1974 ರಲ್ಲಿ ದೆಹಲಿ ವಿಶ್ವವಿದ್ಯಾಲಯದ ಮಿರಾಂಡಾ ಹೌಸ್‌ನಲ್ಲಿ ಇಂಗ್ಲಿಷ್ ವಿಭಾಗದಲ್ಲಿ ಉಪನ್ಯಾಸಕರಾಗಿದ್ದರು, 1975 ರಲ್ಲಿ ಜವಾಹರಲಾಲ್ ನೆಹರು ವಿಶ್ವವಿದ್ಯಾಲಯದಲ್ಲಿ ಇಂಗ್ಲಿಷ್ ಮತ್ತು ಫ್ರೆಂಚ್ ಉಪನ್ಯಾಸಕರಾಗಿದ್ದರು, ಸೆಂಟ್ರಲ್ ಇನ್‌ಸ್ಟಿಟ್ಯೂಟ್ ಆಫ್ ಇಂಗ್ಲಿಷ್‌ನಲ್ಲಿ ಉಪನ್ಯಾಸಕರಾಗಿದ್ದರು. 1975 ರಿಂದ 1977 ರವರೆಗೆ ಹೈದರಾಬಾದ್ ವಿಶ್ವವಿದ್ಯಾನಿಲಯದಲ್ಲಿ ಇಂಗ್ಲಿಷ್, ಭಾರತದಲ್ಲಿ ರಾಷ್ಟ್ರೀಯ ತುರ್ತು ಪರಿಸ್ಥಿತಿಯ ಸಮಯದಲ್ಲಿ, ಮತ್ತು 1977 ರಿಂದ 1979 ರವರೆಗೆ ಹೈದರಾಬಾದ್ ವಿಶ್ವವಿದ್ಯಾಲಯದಲ್ಲಿ ಉಪನ್ಯಾಸಕರಾಗಿದ್ದರು. ಕೋಲ್ಕತ್ತಾದ ಸೇಂಟ್ ಕ್ಸೇವಿಯರ್ ಕಾಲೇಜಿನಲ್ಲಿ ಕವಿ ಮತ್ತು ಇಂಗ್ಲಿಷ್ ಪ್ರಾಧ್ಯಾಪಕರಾದ ಪಿ. ಲಾಲ್ ಅವರು ಸ್ಥಾಪಿಸಿದ ಪ್ರಕಾಶಕರಾದ ಕೋಲ್ಕತ್ತಾ ರೈಟರ್ಸ್ ವರ್ಕ್‌ಶಾಪ್, ಮೂಲಕ ಅವರು ಭಾರತದಲ್ಲಿ ತಮ್ಮ ಮೊದಲ ಕವನ ಸಂಪುಟವನ್ನು ಪ್ರಕಟಿಸಿದರು. ಅವರು ಹೈದರಾಬಾದಿನಲ್ಲಿದ್ದಾಗ ಮಿನ್ನೇಸೋಟ ವಿಶ್ವವಿದ್ಯಾನಿಲಯದಿಂದ ಸಬ್ಬಟಿಕಲ್ ಇತಿಹಾಸಕಾರರಾದ ಡೇವಿಡ್ ಲೆಲಿವೆಲ್ಡ್ ಅವರನ್ನು ಭೇಟಿಯಾದರು ಮತ್ತು ಅವರು 1979 ರಲ್ಲಿ ವಿವಾಹವಾದರು ನಂತರ ಅವಳು ತನ್ನ ಪತಿಯೊಂದಿಗೆ ನ್ಯೂಯಾರ್ಕ್ ನಗರಕ್ಕೆ ತೆರಳಿದಳು. 2009 ರಲ್ಲಿ, ಅವರು 1970 ರ ದಶಕದ ಉತ್ತರಾರ್ಧದಲ್ಲಿ ಯುನೈಟೆಡ್ ಸ್ಟೇಟ್ಸ್‌ಗೆ ತನ್ನ ಸ್ಥಳಾಂತರವನ್ನು ಪ್ರತಿಬಿಂಬಿಸಿದರು, "ವರ್ಣಭೇದ ನೀತಿಯ ಸಂಪೂರ್ಣ ಸಮಸ್ಯೆಯು ನನ್ನನ್ನು ಆಘಾತಗೊಳಿಸಿತು. ನಾನು ಎಂದಿಗೂ ನನ್ನನ್ನು ಬಣ್ಣದ ವ್ಯಕ್ತಿ ಎಂದು ಭಾವಿಸಿರಲಿಲ್ಲ. ನಾನು ವಾಸಿಸುತ್ತಿದ್ದ ಸ್ಥಳದಲ್ಲಿ ನಾನು ಸಾಮಾನ್ಯವಾಗಿ ಬಹುಸಂಖ್ಯಾತಳಾಗಿದ್ದೆ."
ವೃತ್ತಿ
ಅಲೆಕ್ಸಾಂಡರ್ ಇಂಗ್ಲಿಷ್‌ನ ಕವನ, ಗದ್ಯ ಮತ್ತು ಪಾಂಡಿತ್ಯಪೂರ್ಣ ಕೃತಿಗಳನ್ನು ಬರೆದರು. ರಂಜಿತ್ ಹೊಸಕೋಟೆ ಅವರ ಕವನದ ಬಗ್ಗೆ ಹೀಗೆ ಹೇಳಿದರು, "ಅವರ ಭಾಷೆ ಹಿಂದಿ ಮತ್ತು ಮಲಯಾಳಂನಲ್ಲಿ ಮಾಡಿದಂತೆಯೇ ಇಂಗ್ಲಿಷ್ ಅನ್ನು ಸೆಳೆಯಿತು - ನಾನು ಯಾವಾಗಲೂ ಅವರ ಕವಿತೆಗಳಲ್ಲಿ, ಗಂಗಾ ಭಾರತದ ಮೂಲಗಳಿಂದ ಬಂದಂತೆ ತೋರುವ ಬಾಲ್ಯ ಮತ್ತು ಅವರ ಪೂರ್ವಜ ಮಲಬಾರ್ ಉಸಿರಾಟದ ಮಾದರಿಗಳನ್ನು ಕೇಳಿದೆ." ಅಲೆಕ್ಸಾಂಡರ್ ನಿರರ್ಗಳವಾಗಿ ಮಲಯಾಳಂ ಮಾತನಾಡುತ್ತಿದ್ದರು, ಆದರೆ ಮಲಯಾಳಂನಲ್ಲಿ ಓದುವ ಮತ್ತು ಬರೆಯುವ ಸಾಮರ್ಥ್ಯ ಸೀಮಿತವಾಗಿತ್ತು. ಅವರು ಫ್ರೆಂಚ್, ಸುಡಾನೀಸ್ ಅರೇಬಿಕ್ ಮತ್ತು ಹಿಂದಿ ಮಾತನಾಡುತ್ತಿದ್ದಸು. ಖಾರ್ಟೂಮ್‌ನಲ್ಲಿ ವಾಸಿಸುತ್ತಿದ್ದಾಗ, ಆಕೆಗೆ ಬ್ರಿಟಿಷ್ ಇಂಗ್ಲಿಷ್ ಮಾತನಾಡಲು ಮತ್ತು ಬರೆಯಲು ಕಲಿಸಲಾಯಿತು; 2006 ರಲ್ಲಿ, ಅವರು ರುತ್ ಮ್ಯಾಕ್ಸಿಗೆ ಹೇಳಿದರು, "ನಾನು ಅಮೇರಿಕಾಕ್ಕೆ ಬಂದಾಗ, ಭಾಷೆಯು ವಿಸ್ಮಯಕಾರಿಯಾಗಿ ವಿಮೋಚನೆಗೊಂಡಿತು. ಅಮೇರಿಕನ್ ಇಂಗ್ಲಿಷ್ ಅನ್ನು ಕೇಳಲು ನನಗೆ ತುಂಬಾ ಉತ್ತೇಜನಕಾರಿಯಾಗಿದೆ, ನಾನು ಅದನ್ನು ಚೆನ್ನಾಗಿ ಮಾತನಾಡಬಲ್ಲೆ, ನಾನು ಅದರಲ್ಲಿ ಯೋಚಿಸುತ್ತೇನೆ." ಅವರ 1992 ರ ಪ್ರಬಂಧದಲ್ಲಿ, "ಏಷ್ಯನ್ ಅಮೇರಿಕನ್ ಸೌಂದರ್ಯಶಾಸ್ತ್ರವಿದೆಯೇ?", ಅವರು ಸೌಂದರ್ಯದ ಒಂದು ಅಂಶವಾಗಿ "ಡಿಸ್ಲೊಕೇಶನ್ ಸೌಂದರ್ಯ" ವನ್ನು ಬರೆದಿದ್ದಾರೆ ಮತ್ತು "ಇನ್ನೊಂದೆಂದರೆ ನಾವೆಲ್ಲರೂ ಅಮೆರಿಕದ ಚಿಹ್ನೆಯಡಿಯಲ್ಲಿ ಬಂದಿದ್ದೇವೆ. [. . . ] ಇಲ್ಲಿ ನಾವು ಅಲ್ಪಸಂಖ್ಯಾತರ ಭಾಗವಾಗಿದ್ದೇವೆ ಮತ್ತು 'ನಿಸ್ವಾರ್ಥ' ಎಂಬ ದೃಷ್ಟಿ ನಮ್ಮ ಪ್ರಜ್ಞೆಯಲ್ಲಿ ಬರುತ್ತದೆ. ಈ ಪ್ರಜ್ಞೆಯಿಂದ ನಾನು ನನ್ನ ಕಲಾಕೃತಿಯನ್ನು ರಚಿಸುತ್ತೇನೆ."
ಅವರ ಕೆಲವು ಪ್ರಸಿದ್ಧ ಕವನ ಸಂಕಲನಗಳಲ್ಲಿ ಇಲಿಟರೇಟ್ ಹಾರ್ಟ್ (2002) ಸೇರಿವೆ. ಅವರು ರಾ ಸಿಲ್ಕ್ (2004) ಸಂಗ್ರಹವನ್ನು ಸಹ ಬರೆದರು, ಇದು ಸೆಪ್ಟೆಂಬರ್ 11 ರ ದಾಳಿ ಮತ್ತು ನಂತರದ ಸಮಯಕ್ಕೆ ಸಂಬಂಧಿಸಿದ ಕವನಗಳ ಗುಂಪನ್ನು ಒಳಗೊಂಡಿದೆ. ಆಕೆಯ 1986 ರ ಸಂಗ್ರಹವಾದ ಹೌಸ್ ಆಫ್ ಎ ಥೌಸಂಡ್ ಡೋರ್ಸ್: ಪದ್ಯಗಳು ಮತ್ತು ಗದ್ಯ ಪೀಸಸ್, ಅವರು ತನ್ನ ಆರಂಭಿಕ ಕೃತಿಗಳು ಮತ್ತು 1980 ರ ಸ್ಟೋನ್ ರೂಟ್ಸ್ ಸಂಗ್ರಹದಿಂದ ಹಲವಾರು ಕವಿತೆಗಳನ್ನು ಮರುಪ್ರಕಟಿಸಿದರು, ಜೊತೆಗೆ ಹೊಸ ವಸ್ತುಗಳ ಜೊತೆಗೆ ನಿಯತಕಾಲಿಕಗಳಲ್ಲಿ ಈ ಹಿಂದೆ ಪ್ರಕಟವಾದ ಕೃತಿಗಳು. ಅಲೆಕ್ಸಾಂಡರ್ ಕವನ ಮತ್ತು ಗದ್ಯದೊಂದಿಗೆ ಇನ್ನೂ ಎರಡು ಪುಸ್ತಕಗಳನ್ನು ಬರೆದರು: 1999 ರಲ್ಲಿ ಪ್ರಕಟವಾದ ದಿ ಶಾಕ್ ಆಫ್ ಅರೈವಲ್: ರಿಫ್ಲೆಕ್ಷನ್ಸ್ ಆನ್ ಪೋಸ್ಟ್‌ಕಲೋನಿಯಲ್ ಎಕ್ಸ್‌ಪೀರಿಯನ್ಸ್, ಮತ್ತು 2009 ರಲ್ಲಿ ಪೊಯೆಟಿಕ್ಸ್ ಆಫ್ ಡಿಸ್ಲೊಕೇಶನ್ ಪ್ರಕಟವಾಯಿತು.
ಅಲೆಕ್ಸಾಂಡರ್ ಎರಡು ಕಾದಂಬರಿಗಳನ್ನು ಪ್ರಕಟಿಸಿದರು, ನಾಂಪಲ್ಲಿ ರೋಡ್ (1991), ಇದು 1991 ರಲ್ಲಿ ವಿಲೇಜ್ ವಾಯ್ಸ್ ಲಿಟರರಿ ಸಪ್ಲಿಮೆಂಟ್ ಸಂಪಾದಕರ ಆಯ್ಕೆಯಾಗಿತ್ತು, ಮತ್ತು ಮ್ಯಾನ್‌ಹ್ಯಾಟನ್ ಮ್ಯೂಸಿಕ್ (1997), ಮತ್ತು ಎರಡು ಶೈಕ್ಷಣಿಕ ಅಧ್ಯಯನಗಳು: ದಿ ಪೊಯೆಟಿಕ್ ಸೆಲ್ಫ್: ಟುವರ್ಡ್ಸ್ ಎ ಫಿನಾಮೆನಾಲಜಿ ಆಫ್ ರೊಮ್ಯಾಂಟಿಸಿಸಂ (1979), ಆಕೆಯ ಪ್ರಬಂಧವನ್ನು ಆಧರಿಸಿ, ಮತ್ತು ವುಮೆನ್ ಇನ್ ರೊಮ್ಯಾಂಟಿಸಿಸಂ: ಮೇರಿ ವೋಲ್ಸ್ಟೋನ್ಕ್ರಾಫ್ಟ್, ಡೊರೊಥಿ ವರ್ಡ್ಸ್ವರ್ತ್ ಮತ್ತು ಮೇರಿ ಶೆಲ್ಲಿ (1989). 1993 ರಲ್ಲಿ, ಅಲೆಕ್ಸಾಂಡರ್ ತನ್ನ ಆತ್ಮಚರಿತ್ರೆ, ಫಾಲ್ಟ್ ಲೈನ್ಸ್ ಅನ್ನು ಪ್ರಕಟಿಸಿದರು ಮತ್ತು 2003 ರಲ್ಲಿ ವಿಸ್ತರಿತ ಎರಡನೇ ಆವೃತ್ತಿ ಆತ್ಮಚರಿತ್ರೆಯನ್ನು ಪ್ರಕಟಿಸಿದರು. ಇದು ತನ್ನ ತಾಯಿಯ ಅಜ್ಜನಿಂದ ಬಾಲ್ಯದ ಲೈಂಗಿಕ ನಿಂದನೆಗಳ ಹಿಂದಿನ ನೆನಪುಗಳು ಮತ್ತು ಸೆಪ್ಟೆಂಬರ್ 11 ರ ದಾಳಿಯ ಮೇಲಿನ ಪ್ರತಿಬಿಂಬಗಳನ್ನು ತಿಳಿಸುವ ಹೊಸ ವಿಷಯದೊಂದಿಗೆ ಅವರು ಇಂಡಿಯನ್ ಲವ್ ಪೊಯಮ್ಸ್ (2005) ಮತ್ತು ನೇಮ್ ಮಿ ಎ ವರ್ಡ್: ಇಂಡಿಯನ್ ರೈಟರ್ಸ್ ರಿಫ್ಲೆಕ್ಟ್ ಆನ್ ರೈಟಿಂಗ್ (2018) ಅನ್ನು ಸಂಪಾದಿಸಿದ್ದಾರೆ. ಅವರ ಕೆಲವು ಕವನಗಳನ್ನು ಸಂಗೀತಕ್ಕೆ ಅಳವಡಿಸಲಾಯಿತು, ಅದರಲ್ಲಿ ಅವರ "ಇಂಪಾಸಿಬಲ್ ಗ್ರೇಸ್" ಮತ್ತು "ಅಕ್ವಾ ಆಲ್ಟಾ" ಕವನಗಳು ಸೇರಿವೆ. ಲೋಪಾಮುದ್ರ ಬಸು ಮತ್ತು ಸಿಂಥಿಯಾ ಲೀನೆರ್ಟ್ಸ್‌ರಿಂದ ಸಂಪಾದಿಸಿ 2009ರಲ್ಲಿ ಪ್ರಕಟವಾದ ಪ್ಯಾಸೇಜ್ ಟು ಮ್ಯಾನ್‌ಹ್ಯಾಟನ್: ಕ್ರಿಟಿಕಲ್ ಎಸ್ಸೇಸ್ ಆನ್ ಮೀನಾ ಅಲೆಕ್ಸಾಂಡರ್ ಪುಸ್ತಕದಲ್ಲಿ ಆಕೆಯ ಕೆಲಸವು ವಿಮರ್ಶಾತ್ಮಕ ವಿಶ್ಲೇಷಣೆಯ ವಿಷಯವಾಗಿತ್ತು.
ಅಲೆಕ್ಸಾಂಡರ್ ಅವರ ಕವನವನ್ನು ಓದಿದರು ಮತ್ತು ಪೊಯೆಟ್ರಿ ಇಂಟರ್ನ್ಯಾಷನಲ್ (ಲಂಡನ್), ಸ್ಟ್ರುಗಾ ಪೋಯಟ್ರಿ ಇವಿನಿಂಗ್, ಪೋಯೆಟ್ಟಿ ಆಫ್ರಿಕಾ, ಕ್ಯಾಲಬಾಶ್ ಫೆಸ್ಟಿವಲ್, ಹಾರ್ಬರ್ ಫ್ರಂಟ್ ಫೆಸ್ಟಿವಲ್ ಮತ್ತು ಸಾಹಿತ್ಯ ಅಕಾಡೆಮಿ ಸೇರಿದಂತೆ ವಿವಿಧ ಸಾಹಿತ್ಯ ವೇದಿಕೆಗಳಲ್ಲಿ ಮಾತನಾಡಿದರು. 2013 ರಲ್ಲಿ, ಅವರು ಯೇಲ್ ಪೊಲಿಟಿಕಲ್ ಯೂನಿಯನ್ ಅನ್ನು ಉದ್ದೇಶಿಸಿ, "ಕವಿತೆ ಎಂದರೇನು?" ಎಂಬ ಶೀರ್ಷಿಕೆಯ ಭಾಷಣದಲ್ಲಿ, ಇದನ್ನು ನಂತರ ವರ್ಲ್ಡ್ ಲಿಟರೇಚರ್ ಟುಡೆಯಲ್ಲಿ ಮಾತನಾಡಿದ್ದನ್ನು ಸ್ವಲ್ಪ ಪರಿಷ್ಕೃತ ರೂಪದಲ್ಲಿ ಪ್ರಕಟಿಸಲಾಯಿತು. 1998 ರಲ್ಲಿ ಅವರು ಸಾಹಿತ್ಯಕ್ಕಾಗಿ ನ್ಯೂಸ್ಟಾಡ್ ಇಂಟರ್ನ್ಯಾಷನಲ್ ಪ್ರಶಸ್ತಿಗಾಗಿ ತೀರ್ಪುಗಾರರ ಸದಸ್ಯರಾಗಿದ್ದರು. ಅವರು ನ್ಯೂಯಾರ್ಕ್‌ನ ಸೇಂಟ್ ಜಾನ್ ದಿ ಡಿವೈನ್ ಕ್ಯಾಥೆಡ್ರಲ್‌ನಲ್ಲಿ ಚುನಾಯಿತರಾಗಿ, ಅಮೇರಿಕನ್ ಪೊಯೆಟ್ಸ್ ಕಾರ್ನರ್ ಆಗಿ ಸೇವೆ ಸಲ್ಲಿಸಿದರು.
21 ನವೆಂಬರ್ 2018 ರಂದು ನ್ಯೂಯಾರ್ಕ್‌ನಲ್ಲಿ 67 ನೇ ವಯಸ್ಸಿನಲ್ಲಿ ಎಂಡೊಮೆಟ್ರಿಯಲ್ ಸೀರಸ್ ಕ್ಯಾನ್ಸರ್ ನಿಧನರಾದರು. 2020 ರಲ್ಲಿ, ಅವರ ಕವನ ಸಂಕಲನ ಇನ್ ಪ್ರೈಸ್ ಆಫ್ ಫ್ರಾಗ್ಮೆಂಟ್ಸ್ ಅನ್ನು ಪ್ರಕಟಿಸಲಾಯಿತು, ಇದರಲ್ಲಿ ಈ ಹಿಂದೆ ನಿಯತಕಾಲಿಕಗಳಲ್ಲಿ ಪ್ರಕಟವಾದ ಅಥವಾ ಪ್ರದರ್ಶನಗಳಾಗಿ ಪ್ರದರ್ಶಿಸಲಾದ ಕೆಲವು ಕೃತಿಗಳು ಮತ್ತು ಹೊಸ ವಸ್ತುಗಳು ಒಳಗೊಂಡಿವೆ.
ಪ್ರಭಾವಗಳು
ಜಯಂತ ಮಹಾಪಾತ್ರ, ಕಮಲಾ ದಾಸ್, ಆಡ್ರಿಯೆನ್ ರಿಚ್ ಮತ್ತು ಗಾಲ್ವೇ ಕಿನ್ನೆಲ್, ಹಾಗೆಯೇ ತೋರು ದತ್, ಲಲಿತಾಂಬಿಕಾ ಅಂತರ್ಜನಮ್, ಸರೋಜಿನಿ ನಾಯ್ಡು, ಆಡ್ರೆ ಲಾರ್ಡ್, ಟೋನಿ ಮಾರಿಸನ್, ಗ್ಲೋರಿಯಾ ಅಂಝಲ್ದುವಾ, ಮರ್ಸಿಲ್ ಡಿಸ್ಲಿಬಾರ್ ಎಡ್ವರ್ಡ್ ಗ್ಲಿಸಾಂಟ್, ನವಲ್ ಎಲ್ ಸದಾವಿ, ಮತ್ತು ನ್ಗುಗಿ ವಾ ಥಿಯೊಂಗೊ ಅವರ ಬರವಣಿಗೆಯ ಮೇಲೆ ಪ್ರಭಾವ ಬೀರಿದ್ದಾರೆ. 2014 ರಲ್ಲಿ, ಅವರು ತಮ್ಮ ಕೆಲಸದ ಮೇಲೆ ಜಾನ್ ಡೊನ್ನೆ, ಜಾನ್ ಬೆರ್ರಿಮನ್, ಎಮಿಲಿ ಡಿಕಿನ್ಸನ್ ಮತ್ತು ಮಾಟ್ಸುವೊ ಬಾಶೆ ಅವರ ಪ್ರಭಾವವನ್ನು ಚರ್ಚಿಸಿದರು.
ಫೆಲೋಶಿಪ್‌ಗಳು ಮತ್ತು ರೆಸಿಡೆನ್ಸಿಗಳು
ತನ್ನ ವೃತ್ತಿಜೀವನದ ಅವಧಿಯಲ್ಲಿ, ಅಲೆಕ್ಸಾಂಡರ್ ಕೇರಳ ವಿಶ್ವವಿದ್ಯಾನಿಲಯದಲ್ಲಿ ವಿಶ್ವವಿದ್ಯಾನಿಲಯ ಧನಸಹಾಯ ಆಯೋಗದ ಫೆಲೋ ಆಗಿದ್ದರು, ಸಿಂಗಾಪುರದ ರಾಷ್ಟ್ರೀಯ ವಿಶ್ವವಿದ್ಯಾಲಯದಲ್ಲಿ ಬರಹಗಾರರಾಗಿದ್ದರು ಮತ್ತು ಬ್ರೌನ್ ವಿಶ್ವವಿದ್ಯಾಲಯದಲ್ಲಿ ಫ್ರಾನ್ಸಿಸ್ ವೇಲ್ಯಾಂಡ್ ಕೊಲಿಜಿಯಂ ಉಪನ್ಯಾಸಕರಾಗಿದ್ದರು. ಅವರು ಯಡ್ಡೋದಲ್ಲಿ ಕವಿಗಾಗಿ ಮಾರ್ಥಾ ವಾಲ್ಷ್ ಪಲ್ವರ್ ರೆಸಿಡೆನ್ಸಿಯನ್ನು ಸಹ ನಡೆಸಿದರು. ಜೊತೆಗೆ:
ಸಾಹಿತ್ಯ ವಿಮರ್ಶೆಗಳು
ಅಲೆಕ್ಸಾಂಡರ್ ಅನ್ನು 2015 ರಲ್ಲಿ ದಿ ಸ್ಟೇಟ್ಸ್‌ಮನ್ "ಸಮಕಾಲೀನ ಕಾಲದ ಅತ್ಯುತ್ತಮ ಕವಿಗಳಲ್ಲಿ ನಿಸ್ಸಂದೇಹವಾಗಿ ಒಬ್ಬರು" ಎಂದು ವಿವರಿಸಿದ್ದಾರೆ. ತನ್ನ ಕೆಲಸದ ಬಗ್ಗೆ ಮ್ಯಾಕ್ಸಿನ್ ಹಾಂಗ್ ಕಿಂಗ್ಸ್ಟನ್ ಹೇಳಿದರು: "ಮೀನಾ ಅಲೆಕ್ಸಾಂಡರ್ ದೇಶಗಳು, ವಿದೇಶಿ ಮತ್ತು ಪರಿಚಿತ, ಹೃದಯ ಮತ್ತು ಆತ್ಮ ವಾಸಿಸುವ ಸ್ಥಳಗಳು ಮತ್ತು ಪಾಸ್‌ಪೋರ್ಟ್ ಮತ್ತು ವೀಸಾಗಳ ಅಗತ್ಯವಿರುವ ಸ್ಥಳಗಳನ್ನು ಹಾಡುತ್ತಾರೆ. ಓದುಗ ಅವರ ದರ್ಶನಗಳನ್ನು ನೋಡುತ್ತಾನೆ, ನೆನಪಿಸಿಕೊಳ್ಳುತ್ತಾನೆ ಮತ್ತು ಉನ್ನತಿ ಹೊಂದುತ್ತಾನೆ." ಅವರ ಪುಸ್ತಕದ ಅಟ್ಮಾಸ್ಫಿಯರಿಕ್ ಎಂಬ್ರಾಯ್ಡರಿಯಲ್ಲಿನ ಕವಿತೆಗಳಲ್ಲಿ, ಎಇ ಸ್ಟಾಲಿಂಗ್ಸ್ ಬರೆದರು: "ಅಲೆಕ್ಸಾಂಡರ್‌ನ ಭಾಷೆ ನಿಖರವಾಗಿದೆ, ಅವಳ ವಾಕ್ಯರಚನೆಯು ಸ್ಪಷ್ಟವಾಗಿದೆ, ಮತ್ತು ಅವಳ ಕವಿತೆಗಳು ಎಲ್ಲಾ ಇಂದ್ರಿಯಗಳನ್ನು ತಿಳಿಸುತ್ತವೆ, ಏಕಕಾಲಿಕ ಶ್ರೀಮಂತಿಕೆ ಮತ್ತು ಸರಳತೆಯನ್ನು ನೀಡುತ್ತವೆ." ವಿಜಯ್ ಶೇಷಾದ್ರಿ ಬರೆದಿದ್ದಾರೆ: "ಮೀನಾ ಅಲೆಕ್ಸಾಂಡರ್ ಅವರ ಕಲೆಯ ಸುಂದರವಾದ ವಿರೋಧಾಭಾಸವು ಯಾವಾಗಲೂ ಅವರ ಮಹಾಕಾವ್ಯದ ಮಾನವ ಮತ್ತು ಆಧ್ಯಾತ್ಮಿಕ ಅನುಭವವನ್ನು ಶುದ್ಧ ಮತ್ತು ಸೊಗಸಾದ ಭಾವಗೀತೆಗಳಾಗಿ ಬಟ್ಟಿ ಇಳಿಸುವಲ್ಲಿ ಕಂಡುಬರುತ್ತದೆ. ಆ ವಿರೋಧಾಭಾಸ ಮತ್ತು ಸಾಹಿತ್ಯವು ಈ ಪುಸ್ತಕದಲ್ಲಿ ವಿಜಯೋತ್ಸವದ ಪ್ರದರ್ಶನದಲ್ಲಿದೆ." ಅವರು ಸಂಪಾದಿಸಿದ ಸಂಕಲನದ ಬಗ್ಗೆ, ನೇಮ್ ಮಿ ಎ ವರ್ಡ್: ಇಂಡಿಯನ್ ರೈಟರ್ಸ್ ರಿಫ್ಲೆಕ್ಟ್ ಆನ್ ರೈಟಿಂಗ್, ಸೈಮನ್ ಗಿಕಂಡಿ ಬರೆದಿದ್ದಾರೆ." ನೇಮ್ ಮಿ ಎ ವರ್ಡ್ ಭಾರತೀಯ ಬರವಣಿಗೆಯ ಓದುಗರಿಗೆ ಅನಿವಾರ್ಯ ಮಾರ್ಗದರ್ಶಿಯಾಗಿದೆ, ದೇಶದ ಪ್ರಸಿದ್ಧ ಬರಹಗಾರರ ಪ್ರಬಲ ಪ್ರಚೋದನೆಗಳನ್ನು ಅನಿಮೇಟ್ ಮಾಡುತ್ತದೆ ಮತ್ತು ಬಹುವಿಧವನ್ನು ಪರಿಚಯಿಸುತ್ತದೆ. ನಮ್ಮ ಕಾಲದ ಸಾಹಿತ್ಯದ ತಯಾರಿಕೆಗೆ ಅತ್ಯಂತ ಪ್ರಮುಖ ಧ್ವನಿಗಳು."
ವೈಯಕ್ತಿಕ ಜೀವನ
ಆಕೆಯ ಮರಣದ ಸಮಯದಲ್ಲಿ, ಅಲೆಕ್ಸಾಂಡರ್ ಅವರ ತಾಯಿ, ಅವರ ಪತಿ, ಅವರ ಮಕ್ಕಳಾದ ಆಡಮ್ ಲೆಲಿವೆಲ್ಡ್ ಮತ್ತು ಸ್ವಾತಿ ಲೆಲಿವೆಲ್ಡ್ ಮತ್ತು ಅವರ ಸಹೋದರಿ ಎಲಿಜಬೆತ್ ಅಲೆಕ್ಸಾಂಡರ್ ಅವರನ್ನು ಅಗಲಿದ್ದರು.
ಬಾಹ್ಯ ಕೊಂಡಿಗಳು
ವರ್ಗ:೧೯೫೧ ಜನನ ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ನಿಕೋಲಾ ಟೆಸ್ಲಾ
ನಿಕೋಲಾ ಟೆಸ್ಲಾ ರವರು (Никола Тесла; ೧೦ ಜುಲೈ ೧೮೫೬ – ೭ ಜನವರಿ ೧೯೪೩) ಓರ್ವ ಆವಿಷ್ಕಾರಕ, ಯಾಂತ್ರಿಕ ಅಭಿಯಂತರ ಮತ್ತು ವಿದ್ಯುತ್‌‌ ಅಭಿಯಂತರರಾಗಿದ್ದರು. ೧೯ನೇ ಶತಮಾನದ ಕೊನೆಗೆ ಹಾಗೂ ೨೦ನೇ ಶತಮಾನದ ಆದಿಯ ಅವಧಿಯಲ್ಲಿ ಆದ ವಿದ್ಯುತ್‌ಕಾಂತತೆ ಕ್ಷೇತ್ರದ ಅನೇಕ ಕ್ರಾಂತಿಕಾರಿ ಬೆಳವಣಿಗೆಗೆ ಕಾರಣಕರ್ತರಾಗಿರುವುದಕ್ಕೆ ಅವರು ಪ್ರಸಿದ್ಧರಾಗಿರುವರಲ್ಲದೇ, ವಾಣಿಜ್ಯ ವಿದ್ಯುಚ್ಛಕ್ತಿಯ ಜನನಕ್ಕೆ ಪ್ರಮುಖ ಕೊಡುಗೆದಾತರಾಗಿದ್ದಾರೆ. ವಿದ್ಯುತ್ತಿನ ವಿತರಣೆಯ ಬಹುಫೇಸ್‌ ವ್ಯವಸ್ಥೆ ಮತ್ತು AC ಮೋಟಾರ್‌ಗಳದ್ದೂ ಸೇರಿದಂತೆ ಆಧುನಿಕ ಪರ್ಯಾಯ ವಿದ್ಯುತ್ಪ್ರವಾಹ (AC) ಆಧಾರಿತ ವಿದ್ಯುಚ್ಛಕ್ತಿ ವ್ಯವಸ್ಥೆಗಳಿಗೆ ಟೆಸ್ಲಾ'ರ ಹಕ್ಕುಸ್ವಾಮ್ಯಗಳು ಮತ್ತು ಸೈದ್ಧಾಂತಿಕ ಸಾಧನೆಗಳು ಆಧಾರವಾಗಿದೆ. ಈ ಸಾಧನೆಗಳು ಎರಡನೇ ಕೈಗಾರಿಕಾ ಕ್ರಾಂತಿಯ ಶುಭಾರಂಭವನ್ನು ಸಾರುವಲ್ಲಿ ಸಹಾಯ ಮಾಡಿದವು.
ಆಸ್ಟ್ರಿಯನ್‌ ಸಾಮ್ರಾಜ್ಯದಲ್ಲಿನ (ಇಂದಿನ ಕ್ರೊಯೇಷಿಯಾ) ಕ್ರೊಯೇಷಿಯಾದ ಸೇನಾ ಗಡಿನಾಡಿನ ಪ್ರದೇಶದಲ್ಲಿರುವ ಸ್ಮಿಲ್ಜನ್‌ ಹಳ್ಳಿಯ ಜನಾಂಗೀಯ/ಕ್ರೈಸ್ತೇತರ/ಯಹೂದ್ಯೇತರ ಸರ್ಬಿಯಾದ ವ್ಯಕ್ತಿಯಾಗಿದ್ದ ಟೆಸ್ಲಾರವರು ಜನ್ಮಸ್ಥಳಕಾರಣವಾಗಿ ಆಸ್ಟ್ರಿಯನ್‌ ಸಾಮ್ರಾಜ್ಯದ ಪ್ರಜೆಯಾಗಿದ್ದು ನಂತರ ಓರ್ವ ಅಮೇರಿಕನ್‌‌ ಪ್ರಜೆಯಾದರು. ರೇಡಿಯೋ ತರಂಗಗಳ ಮೂಲಕ ನಿಸ್ತಂತು ಸಂಪರ್ಕ/ಸಂವಹನ ಸಾಧಿಸಬಹುದೆಂಬ ಬಗ್ಗೆ ೧೮೯೪ರಲ್ಲಿ ಅವರು ನೀಡಿದ ಪ್ರದರ್ಶನದಿಂದಾಗಿ ಹಾಗೂ "ವಾರ್‌ ಆಫ್‌ ಕರೆಂಟ್ಸ್‌/ವಿದ್ಯುತ್‌ಪ್ರವಾಹಗಳ ಯುದ್ಧ"ದಲ್ಲಿ ಅಂತಿಮವಾಗಿ ಗಳಿಸಿದ ವಿಜಯದಿಂದಾಗಿ ಅಮೇರಿಕಾದಲ್ಲಿ ಕಾರ್ಯನಿರ್ವಹಿಸುತ್ತಿದ್ದ ಶ್ರೇಷ್ಠ ವಿದ್ಯುತ್‌‌ ಅಭಿಯಂತರರುಗಳಲ್ಲಿ ಒಬ್ಬರಾಗಿ ಅವರನ್ನು ವ್ಯಾಪಕವಾಗಿ ಗೌರವಿಸಲಾಗಿದೆ. ಆಧುನಿಕ ವಿದ್ಯುತ್‌‌‌‌ ಶಿಲ್ಪಶಾಸ್ತ್ರದ ಪ್ರವರ್ತಕರಾಗಿದ್ದ ಅವರ ಅನೇಕ ಆವಿಷ್ಕಾರಗಳು ಅಭೂತಪೂರ್ವ ಮಹತ್ವದ್ದಾಗಿದ್ದವು. ಯುನೈಟೆಡ್‌‌ ಸ್ಟೇಟ್ಸ್‌‌ನಲ್ಲಿನ ಟೆಸ್ಲಾ'ರ ಪ್ರಸಿದ್ಧಿಯು ಇದೇ ಅವಧಿಯಲ್ಲಿ ಜನಪ್ರಿಯ ಸಂಸ್ಕೃತಿಯಲ್ಲಿನ ಅಥವಾ ಇತಿಹಾಸದಲ್ಲಿನ ಇತರ ಯಾವುದೇ ಆವಿಷ್ಕಾರಕ ಅಥವಾ ವಿಜ್ಞಾನಿಯನ್ನು ಮೀರಿಸಿತ್ತು. ದುರಾದೃಷ್ಟವಶಾತ್‌ ಅವರ ವಿಲಕ್ಷಣವಾದ ವ್ಯಕ್ತಿತ್ವದಿಂದಾಗಿ ಹಾಗೂ ನಂಬಲನರ್ಹವೆಂದೆನಿಸುತ್ತಿದ್ದ ಹಾಗೂ ಸಾಧ್ಯವಾಗಬಹುದಾದ ವೈಜ್ಞಾನಿಕ ಮತ್ತು ತಂತ್ರಜ್ಞಾನದ ಬೆಳವಣಿಗೆಗಳಿಗೆ ಸಂಬಂಧಿಸಿದಂತೆ ಚಿತ್ರವಿಚಿತ್ರ ಪ್ರತಿಪಾದನೆಗಳಿಂದಾಗಿ, ಅಂತಿಮವಾಗಿ ಜೀವನದ ನಂತರದ ಅವಧಿಯಲ್ಲಿ ಟೆಸ್ಲಾರನ್ನು ಬಹಿಷ್ಕರಿಸಲಾಯಿತಲ್ಲದೇ ಕೆಲವರು ಅವರನ್ನು ಹುಚ್ಚ ವಿಜ್ಞಾನಿಯೆಂದು ಭಾವಿಸಿದ್ದರು. ತಮ್ಮ ಆರ್ಥಿಕ ಪರಿಸ್ಥಿತಿಯ ಕಡೆಗೆ ಎಂದೂ ಗಮನ ಹರಿಸದ ಕಾರಣ ಟೆಸ್ಲಾರು ದಾರಿದ್ರ್ಯಾವಸ್ಥೆಗೊಳಗಾಗಿ ತಮ್ಮ ೮೬ನೆಯ ವಯಸ್ಸಿನಲ್ಲಿ ನ್ಯೂಯಾರ್ಕ್‌‌ ಮಹಾನಗರದಲ್ಲಿ ತಾವು ವಾಸಿಸುತ್ತಿದ್ದ ಹೋಟೆಲ್‌‌ ಕೋಣೆಯಲ್ಲಿ ಏಕಾಂಗಿಯಾಗಿ ಸಾವು ಕಂಡರು.
ಅಯಸ್ಕಾಂತೀಯ ಕ್ಷೇತ್ರ B ಯನ್ನು ಅಳೆಯುವ (ಅಯಸ್ಕಾಂತೀಯ ಹರಿವಿನ ಸಾಂದ್ರತೆ ಹಾಗೂ ಅಯಸ್ಕಾಂತೀಯ ಚೋದನೆ  ಎಂದೂ ಕರೆಯಲ್ಪಡುವ) ಇಂಟರ್‌‌ನ್ಯಾಷನಲ್‌ ಸಿಸ್ಟಮ್‌ ಆಫ್‌ ಯೂನಿಟ್ಸ್‌‌/ಅಂತರರಾಷ್ಟ್ರೀಯ ಮಾನಕ ವ್ಯವಸ್ಥೆಯ ಏಕಮಾನ ಅಳತೆ ಟೆಸ್ಲಾ ಗೆ ಗೌರವಪೂರ್ವಕವಾಗಿ ಅವರ ಹೆಸರನ್ನಿಡಲಾಗಿದೆಯಲ್ಲದೇ (೧೯೬೦ರಲ್ಲಿ ಪ್ಯಾರಿಸ್‌ನಲ್ಲಿ ನಡೆದ ಕಾನ್‌ಫರೆನ್ಸ್‌‌ ಗನರಲೇ ಡೆಸ್‌‌ ಪಾಯ್ಡ್‌ಸ್‌ ಎಟ್‌‌‌ ಮೆಷ್ಯೂರೆಸ್ ‌‌ ಸಮ್ಮೇಳನದಲ್ಲಿ), ನಿಸ್ತಂತು ಚಾಲಿತ ವಿದ್ಯುನ್ಮಾನ ಸಾಧನಗಳಿಗೆ ನಿಸ್ತಂತು ಚೈತನ್ಯ ವರ್ಗಾವಣೆಯ ಟೆಸ್ಲಾ ಪರಿಣಾಮ ಕ್ಕೆ ಕೂಡಾ ಅವರ ಹೆಸರಿಡಲಾಗಿದೆ (೧೮೯೩ರಷ್ಟು ಮುಂಚಿತವಾಗಿಯೇ ತಮ್ಮ ಅಪೂರ್ಣ ವಾರ್ಡನ್‌‌ಕ್ಲಿಫ್ಫೆ ಗೋಪುರ/ಟವರ್‌ ಯೋಜನೆಯಲ್ಲಿ ಕೈಗಾರಿಕಾ ವಿದ್ಯುತ್‌‌ಪ್ರವಾಹದ ಅಂತರಖಂಡೀಯ ಪ್ರಸರಣ/ಸಂವಹನಗಳಲ್ಲಿನ ಬಳಕೆಗಾಗೆಂದು ಉದ್ದೇಶಿಸಿ ಸಣ್ಣ ಪ್ರಮಾಣದಲ್ಲಿ ತಾಪಜ್ವಲನ ವಿದ್ಯುದ್ದೀಪಗಳೊಂದಿಗೆ ಟೆಸ್ಲಾ ನಿದರ್ಶನಾತ್ಮಕವಾಗಿ ಪ್ರಮಾಣೀಕರಿಸಿದ್ದರು).
ಟೆಸ್ಲಾರವರು ರೋಬೋಟಿಕ್ಸ್‌‌/ರೋಬೋಟ್‌ ಶಾಸ್ತ್ರ, ರಿಮೋಟ್‌ ಕಂಟ್ರೋಲ್‌ ಉಪಕರಣ, ರಾಡಾರ್‌/ಸರ್ವದರ್ಶಿನಿ ಮತ್ತು ಗಣಕ ವಿಜ್ಞಾನ ಕ್ಷೇತ್ರಗಳ ಸ್ಥಾಪನೆಗೆ ಹಾಗೂ ಕ್ಷಿಪಣಿಶಾಸ್ತ್ರ/ವಿಜ್ಞಾನ, ಪರಮಾಣು ಭೌತಶಾಸ್ತ್ರ ಮತ್ತು ಸೈದ್ಧಾಂತಿಕ ಭೌತಶಾಸ್ತ್ರಗಳ ವಿಸ್ತರಣೆಗಾಗಿ ವಿವಿಧ ಮಟ್ಟಗಳಲ್ಲಿ ತಮ್ಮದೇ ಆದ ಕೊಡುಗೆಯನ್ನು ವಿದ್ಯುತ್‌ಕಾಂತತೆ ಮತ್ತು ವಿದ್ಯುತ್‌‌‌‌ಯಂತ್ರ ಶಿಲ್ಪಶಾಸ್ತ್ರಗಳ ಮೇಲಿನ ತಮ್ಮ ಅಧ್ಯಯನಗಳ ಜೊತೆಗೆ ಸಲ್ಲಿಸಿದ್ದಾರೆ.
ಆರಂಭಿಕ ವರ್ಷಗಳು
thumb|ನಿಕೋಲಾ ಟೆಸ್ಲಾ'ರು ಹುಟ್ಟಿದ ಮನೆ ಮತ್ತು ಕ್ರೊಯೇಷಿಯಾದಲ್ಲಿನ ಸ್ಮಿಲ್ಜನ್‌ ಹಳ್ಳಿಯಲ್ಲಿರುವ ಪ್ರತಿಮೆ thumb|upright|c.1879 23ನೆಯ ವಯಸ್ಸಿನಲ್ಲಿ thumb|ಮೂರು-ಫೇಸ್‌ಗಳ ಸುತ್ತುತ್ತಿರುವ ಅಯಸ್ಕಾಂತೀಯ ಕ್ಷೇತ್ರ
ಆಸ್ಟ್ರಿಯನ್‌ ಸಾಮ್ರಾಜ್ಯದಲ್ಲಿ ಆಧುನಿಕ-ದಿನಮಾನದ ಕ್ರೊಯೇಷಿಯಾಕ್ಕೆ ಒಳಪಡುವ ಪ್ರಾಂತ್ಯದ ಗಾಸ್ಪಿಕ್‌‌ ಪಟ್ಟಣದ ಸಮೀಪವಿರುವ ಸ್ಮಿಲ್ಜನ್‌ ಎಂಬ ಹಳ್ಳಿಯಲ್ಲಿ ಸರ್ಬಿಯಾದ ಪೋಷಕರಿಗೆ ಟೆಸ್ಲಾ ಜನಿಸಿದರು. ಅವರ ಜ್ಞಾನಸ್ನಾನದ ದೃಢೀಕರಣಪತ್ರವು ಆತನು ೨೮ ಜೂನ್‌ (N.S. ೧೦ ಜುಲೈ), ೧೮೫೬ರಂದು, ಸ್ರೆಮ್ಸ್‌ಕಿ ಕಾರ್ಲೋವ್ಚಿ/ವ್ಕಿ ಪ್ರಧಾನ ಬಿಷಪ್ಪನ ಪ್ರಾಂತ್ಯದ ಓರ್ವ ಸರ್ಬಿಯಾದ ಸಂಪ್ರದಾಯವಾದಿ ಇಗರ್ಜಿ/ಚರ್ಚಿನ ಪಾದ್ರಿಯಾದ ಫಾದರ್‌ ಮಿಲುಟಿನ್‌ ಟೆಸ್ಲಾ ಮತ್ತು ಡ್ಯೂಕಾ ಮ್ಯಾಂಡಿಕ್‌‌ರ ಪುತ್ರನಾಗಿ ಜನಿಸಿದನು ಎಂದು ತಿಳಿಸುತ್ತದೆ. ಆತನ ತಂದೆಯ ಮೂಲವು ಟಾ/ತಾರಾ ಕಣಿವೆಯ ಸರ್ಬಿಯಾದ ಸ್ಥಳೀಯ ಕುಲಗಳಲ್ಲಿ ಒಂದಕ್ಕೆ ಸೇರಿದ್ದಿರಬಹುದು ಅಥವಾ ಹರ್ಜೆಗೋವಿನಿಯನ್‌‌ ಪ್ರಾಂತ್ಯದ ಪ್ರಮುಖ ಕುಲವಾದ ಪಾವ್ಲೆ ಒರ್ಲೋವಿಕ್‌‌ ಮೂಲದವರಾಗಿದ್ದಿರಬಹುದು. ಸರ್ಬಿಯಾದ ಸಂಪ್ರದಾಯವಾದಿ ಇಗರ್ಜಿಯ/ಚರ್ಚಿನ ಪಾದ್ರಿಯ ಮಗಳಾಗಿದ್ದ ಆತನ ತಾಯಿ ಡ್ಯೂಕಾಳು ಕೊಸೋವೋದಲ್ಲಿ ಆಳವಾದ ಬೇರುಗಳನ್ನು ಹೊಂದಿದ್ದರೂ ಲಿಕಾ ಮತ್ತು ಬನಿಜಾಗಳಲ್ಲಿ ನೆಲೆಸಿದ್ದ ಕುಟುಂಬದಿಂದ ಬಂದಿದ್ದರು. ಆಕೆಯು ಅನೇಕ ಸರ್ಬಿಯಾದ ಮಹಾಕಾವ್ಯಗಳನ್ನು ಕಂಠಪಾಠ ಮಾಡಿದ್ದರೂ, ಮನೆಯಲ್ಲಿ ಮಾಡುವ ಕರಕುಶಲವಸ್ತುಗಳ ಉಪಕರಣಗಳ ಮಾಡುವಿಕೆಯಲ್ಲಿ ಪರಿಣತಿ ಪಡೆದಿದ್ದರೂ ಆಕೆಗೆ ಓದಲು ಬರುತ್ತಿರಲಿಲ್ಲ.
ಐವರು ಮಕ್ಕಳಲ್ಲಿ ನಿಕೋಲಾ ನಾಲ್ಕನೆಯವನಾಗಿದ್ದು, ಆತನಿಗೆ ಓರ್ವ ಹಿರಿಯ ಸಹೋದರ (ನಿಕೋಲಾ ಐದು ವರ್ಷದವನಿದ್ದಾಗ ಕುದುರೆ ಸವಾರಿಯ ಆಕಸ್ಮಿಕವೊಂದರಲ್ಲಿ ಮರಣಿಸಿದ ಆತನ ಹೆಸರು ಡೇನ್‌‌) ಮತ್ತು ಮೂವರು ಸಹೋದರಿಯರಿದ್ದರು (ಮಿಲ್ಕಾ, ಏಂಜಲೀನಾ ಮತ್ತು ಮಾರಿಕಾ). ೧೮೬೨ರಲ್ಲಿ ಆತನ ಕುಟುಂಬವು ಗಾಸ್ಪಿಕ್‌‌ಗೆ ಸ್ಥಳಾಂತರಗೊಂಡಿತು. ಕಾರ್ಲೋವಾಕ್‌‌ನಲ್ಲಿರುವ ಹೈಯರ್‌ ರಿಯಲ್‌ ಜಿಮ್ನಾಸಿಯಮ್‌ನಲ್ಲಿ ಟೆಸ್ಲಾರವರು ತಮ್ಮ ಶಾಲಾ ಶಿಕ್ಷಣವನ್ನು ಪಡೆದರು. ಮೂರು ವರ್ಷಗಳ ಅವಧಿಯಲ್ಲಿ ನಾಲ್ಕು-ವರ್ಷಗಳ ಓದನ್ನು ಅವರು ಪೂರೈಸಿದರು.
ನಂತರ ಗ್ರಾಜ್‌ನಲ್ಲಿನ‌ ಆಸ್ಟ್ರಿಯನ್‌ ಪಾಲಿಟೆಕ್ನಿಕ್‌ನಲ್ಲಿ (೧೮೭೫) ಟೆಸ್ಲಾರವರು ವಿದ್ಯುತ್‌‌‌‌ ಶಿಲ್ಪಶಾಸ್ತ್ರದಲ್ಲಿ ಅಧ್ಯಯನವನ್ನು ಪೂರೈಸಿದರು. ಅಲ್ಲಿ ಓದುತ್ತಿರುವಾಗ ಪರ್ಯಾಯ ವಿದ್ಯುತ್ಪ್ರವಾಹದ ಬಳಕೆಗಳ ಕುರಿತ ಅಧ್ಯಯನವನ್ನು ನಡೆಸಿದರು. ಗ್ರಾಜ್‌‌ನಲ್ಲಿರುವ ವಿಶ್ವವಿದ್ಯಾಲಯದಲ್ಲಿ ತಮ್ಮ ಸ್ನಾತಕ ಪದವಿಗಳನ್ನು ಪಡೆದರೆಂದು ಕೆಲ ಮೂಲಗಳು ತಿಳಿಸುತ್ತವೆ. ತರಗತಿಗಳಿಗೆ ಹಾಜರಾಗುವುದನ್ನು ನಿಲ್ಲಿಸಿದ ತಮ್ಮ ಅಧ್ಯಯನದ ಮೂರನೇ ವರ್ಷ ಪ್ರಥಮ ಸೆಮಿಸ್ಟರ್‌ನ ನಂತರ, ಅವರು ಓದನ್ನು ಮುಂದುವರೆಸಲಿಲ್ಲವೆಂದೂ, ಅದೇ ಕಾರಣಕ್ಕಾಗಿಯೇ ಪದವಿಯನ್ನು ಪಡೆಯಲಿಲ್ಲವೆಂದು ವಿಶ್ವವಿದ್ಯಾಲಯವು ಹೇಳುತ್ತದೆ. ಡಿಸೆಂಬರ್‌ ೧೮೭೮ರಲ್ಲಿ ಗ್ರಾಜ್‌‌ವನ್ನು ತೊರೆದ ಅವರು ತಮ್ಮ ಕುಟುಂಬದೊಂದಿಗೆ ಎಲ್ಲಾ ಸಂಬಂಧಗಳನ್ನು ಕಡಿದುಕೊಂಡರು. ಮುರಾ ನದಿಯಲ್ಲಿ ಅವರು ಮುಳುಗಿ ಹೋಗಿದ್ದಾರೆಂದು ಅವರ ಸ್ನೇಹಿತರು ಭಾವಿಸಿದ್ದರು. ಮಾರಿಬಾರ್‌ಗೆ ತೆರಳಿದ (ಇಂದಿನ ಸ್ಲೊವೇನಿಯಾ) ಅವರು ಒಂದು ವರ್ಷದ ಕಾಲ ಸಹಾಯಕ ಅಭಿಯಂತರರಾಗಿ ಕಾರ್ಯನಿರ್ವಹಿಸಿದರು. ಈ ಸಮಯದಲ್ಲಿ ಅವರು ನರದೌರ್ಬಲ್ಯಕ್ಕೆ ತುತ್ತಾಗಿದ್ದರು. ನಂತರ ಅವರ ತಂದೆಯವರು ಟೆಸ್ಲಾರವರ ಮನವೊಲಿಸಿ ಪ್ರೇಗ್‌‌‌ನಲ್ಲಿರುವ ಚಾರ್ಲ್ಸ್‌‌-ಫರ್ಡಿನೆಂಡ್‌‌ ವಿಶ್ವವಿದ್ಯಾಲಯಕ್ಕೆ ಸೇರಿಸಿದಾಗ ಅವರು ೧೮೮೦ರ ಬೇಸಿಗೆ ಅವಧಿಯಲ್ಲಿ ತರಗತಿಗಳಿಗೆ ಹಾಜರಾದರು. ಅಲ್ಲಿ ಅವರು ಅರ್ನೆಸ್ಟ್‌ ಮ್ಯಾಕ್‌/ಚ್‌‌ರ ಪ್ರಭಾವಕ್ಕೆ ಒಳಗಾದರು. ತಮ್ಮ ತಂದೆಯ ಮರಣದ ನಂತರ ಕೇವಲ ಒಂದೇ ಅವಧಿಯನ್ನು ಮಾತ್ರವೇ ಮುಗಿಸಿದ್ದರೂ, ವಿಶ್ವವಿದ್ಯಾಲಯವನ್ನು ಅವರು ತೊರೆದರು.
ಇಡೀ ಪುಸ್ತಕಗಳನ್ನು ಜ್ಞಾಪಕದಲ್ಲಿಟ್ಟುಕೊಳ್ಳುತ್ತಾ ಸಾಮಾನ್ಯವಾಗಿ ಭಾವಿಸಿರುವಂತೆ ಛಾಯಾಚಿತ್ರದಂತೆ ಸ್ಫುಟವಾದ ಜ್ಞಾಪಕಶಕ್ತಿ ಹೊಂದಿದ್ದ ಟೆಸ್ಲಾರು ಅನೇಕ ಕೃತಿಗಳನ್ನು ಓದುವುದರಲ್ಲಿ ತೊಡಗಿದರು. ತಮ್ಮ ಆತ್ಮಚರಿತ್ರೆಯಲ್ಲಿ ಈ ಕುರಿತಂತೆ ಪ್ರಸ್ತಾಪಿಸಿರುವ ಟೆಸ್ಲಾರು ಈ ಅವಧಿಯಲ್ಲಿ ತಾನು ದೀರ್ಘಕಾಲೀನ ಪ್ರೇರಣೆಗಳಿಗೆ ಒಳಪಟ್ಟೆ ಎಂದಿದ್ದಾರೆ. ತಮ್ಮ ಚಿಕ್ಕ ವಯಸ್ಸಿನಲ್ಲಿ, ಟೆಸ್ಲಾರವರು ಪದೇ ಪದೇ ಅನಾರೋಗ್ಯಕ್ಕೆ ತುತ್ತಾಗುತ್ತಲೇ ಇದ್ದರು. ಅನೇಕವೇಳೆ ದೃಶ್ಯಾಕೃತಿಗಳೊಡನೆ ಕಣ್ಣುಕೋರೈಸುವಂತೆ ಹೊಳಪಿನ ಬೆಳಕು ಕಂಡುಬರುತ್ತಿದ್ದ ವಿಚಿತ್ರ ಸಂಕಟವನ್ನು ಅವರು ಎದುರಿಸುತ್ತಿದ್ದರು. ಬಹುತೇಕ ಸಮಯಗಳಲ್ಲಿ ಆಯಾ ದೃಶ್ಯಗಳು ಅವರ ಗಮನಕ್ಕೆ ಬಂದಿದ್ದಂತಹಾ ಪದಗಳು ಅಥವಾ ಕಲ್ಪನೆಗೆ ಸಂಬಂಧಪಟ್ಟಿದ್ದಾಗಿರುತ್ತಿದ್ದರೆ, ಇನ್ನು ಕೆಲವು ವೇಳೆ ಅವರು ಎದುರಿಸುತ್ತಿದ್ದ ಸಮಸ್ಯೆಗೆ ಪರಿಹಾರವನ್ನು ತೋರುತ್ತಿದ್ದುದಾಗಿರುತ್ತಿತ್ತು ; ವಸ್ತುವೊಂದರ ಹೆಸರನ್ನು ಕೇಳುತ್ತಿದ್ದ ಹಾಗೆಯೇ ಅವರು ಅದನ್ನು ವಾಸ್ತವ ವಿವರಗಳೊಡನೆ ಕಲ್ಪಿಸಿಕೊಳ್ಳಬಲ್ಲರಾಗಿದ್ದರು. ಆಧುನಿಕ-ದಿನಮಾನದ ಸಹಸಂವೇದಿಗಳು ಇದೇ ತರಹದ ಲಕ್ಷಣಗಳನ್ನು ತೋರುತ್ತಾರೆ. ಕೆಲವೊಮ್ಮೆ ಚಿತ್ರರೂಪಿ ಚಿಂತನೆ ಎಂದು ಕರೆಸಿಕೊಳ್ಳುವ ನಿರ್ಮಾಣ ಹಂತಕ್ಕೆ ಹೋಗುವ ಮೊದಲೇ ತಮ್ಮ ಆವಿಷ್ಕಾರವೊಂದನ್ನು ತಮ್ಮ ಮನಸ್ಸಿನಲ್ಲಿ ಸಂಪೂರ್ಣ ನಿಷ್ಕೃಷ್ಟತೆಯೊಂದಿಗೆ ಎಲ್ಲಾ ಪರಿಮಾಣ/ಆಯಾಮಗಳ ವಿವರಗಳನ್ನೂ ಕಲ್ಪಿಸಿಕೊಳ್ಳ ಸಾಮರ್ಥ್ಯವನ್ನು ಟೆಸ್ಲಾರವರು ಹೊಂದಿದ್ದರು. ಸಾಧಾರಣವಾಗಿ ತಮ್ಮ ಎಲ್ಲಾ ಚಿಂತನೆಗಳನ್ನು ಮನಸ್ಸಿನಲ್ಲಿಯೇ ರೂಪಿಸಿಕೊಳ್ಳುತ್ತಿದ್ದ ಅವರು ಎಂದಿಗೂ ಕೈಯಿಂದ ಚಿತ್ರ/ರೂಪರೇಖೆಗಳನ್ನು ಚಿತ್ರಿಸುತ್ತಿರಲಿಲ್ಲ. ಅವರ ಬಾಲ್ಯದಿಂದಲೇ ಆರಂಭವಾಗಿದ್ದ ಮತ್ತೊಂದು ವಿಚಿತ್ರವೆಂದರೆ ಟೆಸ್ಲಾರ ಜೀವನದಲ್ಲಿ ಹಿಂದೆ ನಡೆದಿದ್ದ ಘಟನೆಗಳ ದೃಶ್ಯಗಳು ಅವರ ಕಣ್ಣಮುಂದೆ ಪುನರಾವರ್ತಿತವಾಗುತ್ತಿದ್ದುದು.
ಟಿವಾದಾರ್‌‌ ಪುಸ್ಕಾಸ್‌‌ರಡಿಯಲ್ಲಿ ಕೆಲಸ ಮಾಡಲು ಅವರು ಬುಡಾಪೆಸ್ಟ್‌‌‌ಗೆ ತಂತಿಸಮಾಚಾರ ಕಂಪೆನಿಯಾದ, ನ್ಯಾಷನಲ್‌‌ ಟೆಲಿಫೋನ್‌‌ ಕಂಪೆನಿಗೆ ೧೮೮೦ನೇ ಇಸವಿಯಲ್ಲಿ ತೆರಳಿದರು. ಆಸ್ಟ್ರಿಯಾದಲ್ಲಿ ನೆಲೆಸಿದ್ದ ಸರ್ಬಿಯಾದ ಓರ್ವ ಯುವ ಆವಿಷ್ಕಾರಕ ನೆಬೋಜ್ಸಾ ಪೆಟ್ರೋವಿಕ್‌‌ರನ್ನು ಅಲ್ಲಿ ಆತ ಭೇಟಿ ಮಾಡಿದರು. ಅವರುಗಳು ಜೊತೆಗೆ ಕೆಲಸ ಮಾಡಿದ ಅವಧಿಯು ಕಡಿಮೆಯೇ ಆಗಿದ್ದರೂ, ಜೋಡಿ ವಿದ್ದ್ಯುಜ್ಜಲಚಕ್ರಗಳನ್ನು ಬಳಸಿ ಸತತ ವಿದ್ಯುತ್ತನ್ನು ಉತ್ಪಾದಿಸುವ ಯೋಜನೆಯಲ್ಲಿ ಒಟ್ಟಿಗೆ ಕೆಲಸ ಮಾಡಿದ್ದರು. ೧೮೮೧ರಲ್ಲಿ, ಬುಡಾಪೆಸ್ಟ್‌‌‌ನಲ್ಲಿ ದೂರವಾಣಿ ಕೇಂದ್ರವು ಆರಂಭಗೊಂಡಾಗ ಟೆಸ್ಲಾರವರು ಕಂಪೆನಿಯ ಪ್ರಧಾನ ವಿದ್ಯುತ್‌ತಜ್ಞರಾದರು, ನಂತರ ರಾಷ್ಟ್ರದ ಪ್ರಪ್ರಥಮ ದೂರವಾಣಿ ವ್ಯವಸ್ಥೆಯ ಅಭಿಯಂತರರಾಗಿ ನಿಯುಕ್ತಗೊಂಡರು. ದೂರವಾಣಿ ಪುನಃಪ್ರೇಷಕ ಅಥವಾ ವರ್ಧಕವೆಂದು ಕೆಲವರು ಭಾವಿಸಿದ್ದ ಹಾಗೂ ಇತರರ ಪ್ರಕಾರ ಪ್ರಪ್ರಥಮ ಧ್ವನಿವರ್ಧಕವಾಗಿರಬಹುದಿದ್ದ ಸಾಧನವೊಂದನ್ನು ಕೂಡಾ ಅವರು ನಂತರ ಅಭಿವೃದ್ಧಿಪಡಿಸಿದ್ದರು.
thumb|left|ಪರ್ಯಾಯ ವಿದ್ಯುತ್ಪ್ರವಾಹ ಮೋಟಾರ್‌‌ ಸಂಶೋಧನೆಯ ಮೂಲತತ್ವವನ್ನು ವಿಷದಪಡಿಸುವ U.S. ಹಕ್ಕುಸ್ವಾಮ್ಯ 381968ದಿಂದ ಒಂದು ರೇಖಾಚಿತ್ರ
ಫ್ರಾನ್ಸ್‌‌‌ ಮತ್ತು ಯುನೈಟೆಡ್‌‌ ಸ್ಟೇಟ್ಸ್‌‌ನಲ್ಲಿನ ವಾಸ
ಕಾಂಟಿನೆಂಟಲ್‌‌ ಎಡಿಸನ್‌‌ ಕಂಪೆನಿ ಯಲ್ಲಿ ಸಾಗರೋತ್ತರ ರಾಷ್ಟ್ರಗಳಿಂದ ಬಂದ ವಿದ್ಯುತ್‌‌ ಉಪಕರಣಗಳಿಗೆ ಎಡಿಸನ್‌ ಸಂಸ್ಥೆಯ ಕಲ್ಪನೆಗಳ ಅನುಸಾರವಾಗಿ ಸುಧಾರಣೆಗಳನ್ನು ವಿನ್ಯಾಸ ಮಾಡುವ ಅಭಿಯಂತರರಾಗಿ ಕೆಲಸ ಮಾಡಲು ೧೮೮೨ರಲ್ಲಿ ಪ್ಯಾರಿಸ್‌‌ಗೆ ಸ್ಥಳಾಂತರಗೊಂಡರು. ೧೮೮೮ರಲ್ಲಿ ಹಕ್ಕುಸ್ವಾಮ್ಯಗಳನ್ನು ಪಡೆದ ಸುತ್ತುತ್ತಿರುವ ಅಯಸ್ಕಾಂತೀಯ ಕ್ಷೇತ್ರಗಳ ಸಹಾಯದಿಂದ ಕಾರ್ಯನಿರ್ವಹಿಸುವ ಅನೇಕ ಸಾಧನಗಳನ್ನು ಆತ ಅಭಿವೃದ್ಧಿಪಡಿಸಲು ಆರಂಭಿಸಿದ್ದರಲ್ಲದೇ ಆತನ ಆತ್ಮಚರಿತ್ರೆಯ ಪ್ರಕಾರ ಅದೇ ವರ್ಷ ಚೋದನೆ ಮೋಟಾರ್‌ಅನ್ನು ರೂಪಿಸಿದ್ದರು.
ಇದಾದ ಕೆಲಸಮಯದ ನಂತರ, ತಮ್ಮ ತಾಯಿಯು ಮರಣಿಸಿದಂತೆ ಕಂಡ ಕನಸಿನಿಂದಾಗಿ ಬೆಚ್ಚಿದ ಟೆಸ್ಲಾ ಎಚ್ಚರಗೊಂಡಿದ್ದರು, ಈ ಬಗ್ಗೆ ಅವರು "ನನಗೆ ಅದು ನಿಜಕ್ಕೂ ನಡೆದಿರುತ್ತದೆ ಎಂಬುದು ತಿಳಿದಿತ್ತು" ಎಂದಿದ್ದರು. ಆಕೆಯ ಸಾವಿನ ನಂತರ ಟೆಸ್ಲಾರು ಅನಾರೋಗ್ಯಕ್ಕೆ ತುತ್ತಾದರು. ತಮ್ಮ ತಾಯಿಯ ತವರಾಗಿದ್ದ ಗ್ರಾಕಾಕ್‌ ಬಳಿಯ ಟೋಮಿಂಗಜ್ ‌‌ ಹಳ್ಳಿ ಮತ್ತು ಗಾಸ್ಪಿಕ್‌‌ನಲ್ಲಿ ಎರಡರಿಂದ ಮೂರು ವಾರಗಳ ಕಾಲ ಅವರು ವಿಶ್ರಾಂತಿ ಪಡೆದು ಚೇತರಿಸಿಕೊಂಡರು.
ಯುನೈಟೆಡ್‌‌ ಸ್ಟೇಟ್ಸ್‌ನ ನ್ಯೂಯಾರ್ಕ್‌‌ ಮಹಾನಗರಕ್ಕೆ ೬ ಜೂನ್‌ ೧೮೮೪ರಂದು ಆಗಮಿಸಿದ ಟೆಸ್ಲಾರು ಓರ್ವ ಮಾಜಿ ಉದ್ಯೋಗದಾತ ಚಾರ್ಲ್ಸ್‌‌ ಬ್ಯಾಚೆಲರ್‌‌ರಿಂದ ತಂದ ಶಿಫಾರಸು ಪತ್ರದ ಹೊರತಾಗಿ ಹೆಚ್ಚೇನನ್ನೂ ಹೊಂದಿರಲಿಲ್ಲ. ಥಾಮಸ್‌ ಎಡಿಸನ್‌ರವರನ್ನು ಉದ್ದೇಶಿಸಿ ಬರೆದ ಶಿಫಾರಸು ಪತ್ರದಲ್ಲಿ ಬ್ಯಾಚೆಲರ್‌ರು ಹೀಗೆ ಬರೆದಿದ್ದರು, "ನಾನು ಇಬ್ಬರು ಶ್ರೇಷ್ಠ ವ್ಯಕ್ತಿಗಳನ್ನು ಬಲ್ಲೆ, ಅವರಲ್ಲಿ ಒಬ್ಬರು ತಾವು ; ಮತ್ತೋರ್ವರೆಂದರೆ ಈ ಯುವಕ." ಎಡಿಸನ್‌ ಮೆಷೀನ್‌ ವರ್ಕ್ಸ್‌ ಸಂಸ್ಥೆ ಯಲ್ಲಿ ಕೆಲಸ ಮಾಡಲು ಟೆಸ್ಲಾರನ್ನು ಎಡಿಸನ್‌ ನೇಮಿಸಿಕೊಂಡರು. ಸರಳ ವಿದ್ಯುತ್‌‌‌‌ ಶಿಲ್ಪಶಾಸ್ತ್ರದೊಂದಿಗೆ ಎಡಿಸನ್‌ ಸಂಸ್ಥೆಯಲ್ಲಿ ಟೆಸ್ಲಾ'ರ ಕಾರ್ಯವು ಆರಂಭವಾಯಿತಾದರೂ ಶೀಘ್ರದಲ್ಲೇ ಕಂಪೆನಿ'ಯ ತೀವ್ರ ಕಷ್ಟಕರ ಸಮಸ್ಯೆಗಳನ್ನು ನಿವಾರಿಸುವಷ್ಟು ಮುಂದುವರೆದರು. ಎಡಿಸನ್‌ ಕಂಪೆನಿ'ಯ ಏಕಮುಖ ವಿದ್ಯುತ್‌ ವಿದ್ಯುಜ್ಜನಕಗಳ ಸಂಪೂರ್ಣ ಮರುವಿನ್ಯಾಸದ ಕಾರ್ಯವನ್ನೂ ಸಹಾ ಟೆಸ್ಲಾರಿಗೆ ನೀಡಲಾಯಿತು.
ಎಡಿಸನ್‌' ಸಂಸ್ಥೆಯ ಅಸಮರ್ಥ ಮೋಟಾರ್‌ಗಳು ಮತ್ತು ವಿದ್ಯುಜ್ಜನಕಗಳನ್ನು ಮರುವಿನ್ಯಾಸ ಮಾಡಿ ಅದರ ಸೇವಾಸಾಮರ್ಥ್ಯ ಹಾಗೂ ವೆಚ್ಚಗಳಲ್ಲಿ ಸುಧಾರಣೆ ತಂದರೆ ತಮಗೆ US$೫೦,೦೦೦ರಷ್ಟು ಮೊತ್ತವನ್ನು (ಹಣದುಬ್ಬರಕ್ಕೆ ಹೊಂದಿಸಿದ ನಂತರ ೨೦೦೭ರ ಸಾಲಿನ ~ US$೧.೧ ದಶಲಕ್ಷಕ್ಕೆ ಸಮಾನ) ನೀಡುವೆವೆಂದು ಪ್ರಸ್ತಾಪವಿದ್ದುದಾಗಿ ಟೆಸ್ಲಾರು ಹೇಳಿಕೊಂಡಿದ್ದರು. ಹೇಳಿದಂತೆ ಕಾರ್ಯ ನಿರ್ವಹಿಸಿದುದಕ್ಕೆ ಮೊತ್ತವನ್ನು ಪಾವತಿಸುವಂತೆ ೧೮೮೫ರಲ್ಲಿ ಟೆಸ್ಲಾರು ಕೇಳಿದಾಗ "ಟೆಸ್ಲಾ, ನೀವು ನಮ್ಮ ಅಮೇರಿಕನ್‌‌ ಶೈಲಿಯ ತಮಾಷೆಯನ್ನು ಅರ್ಥ ಮಾಡಿಕೊಳ್ಳಲಿಲ್ಲವೆನಿಸುತ್ತೆ," ಎಂದು ಪ್ರತ್ಯುತ್ತರಿಸುವ ಮೂಲಕ ಎಡಿಸನ್‌ ತಮ್ಮ ಕೊಟ್ಟ ಮಾತಿಗೆ ವಿರುದ್ಧವಾಗಿ ನಡೆದರು. ಹಿಂದೆ ಕೊಟ್ಟ ಮಾತಿನಷ್ಟು ಮೊತ್ತವನ್ನು ಪಡೆಯಲು ಪ್ರತಿ ವಾರಕ್ಕೆ US$೧೮ರಂತೆ ದುಡಿಯುತ್ತಿದ್ದ ಟೆಸ್ಲಾರು ೫೩ ವರ್ಷಗಳ ಕಾಲ ದುಡಿಯಬೇಕಿತ್ತು. ಆ ಮೊತ್ತವು ಕಂಪೆನಿಯ ಆರಂಭಿಕ ಬಂಡವಾಳಕ್ಕೆ ಸಮನಾಗಿತ್ತು. ವೇತನವನ್ನು ಏರಿಸಿ ಪ್ರತಿ ವಾರಕ್ಕೆ US$೨೫ರಷ್ಟು ನಿಗದಿಪಡಿಸುವ ತಮ್ಮ ಕೋರಿಕೆಯನ್ನು ಒಪ್ಪದ ಮರುಕ್ಷಣವೇ ಟೆಸ್ಲಾರು ಸಂಸ್ಥೆಗೆ ರಾಜಿನಾಮೆ ನೀಡಿದರು.
ಮಧ್ಯದ ವರ್ಷಗಳು
ಟೆಸ್ಲಾ ಎಲೆಕ್ಟ್ರಿಕ್‌ ಲೈಟ್‌ & ಮ್ಯಾನುಫ್ಯಾಕ್ಚರಿಂಗ್‌ ಎಂಬ ಹೆಸರಿನ ತಮ್ಮದೇ ಸ್ವಂತ ಕಂಪೆನಿಯನ್ನು ಟೆಸ್ಲಾರು ೧೮೮೬ರಲ್ಲಿ ಸ್ಥಾಪಿಸಿದ್ದರು. ಪರ್ಯಾಯ ವಿದ್ಯುತ್ಪ್ರವಾಹ ಮೋಟಾರ್‌ ನಿರ್ಮಾಣದ ಬಗೆಗಿನ ಟೆಸ್ಲಾರ ಯೋಜನೆಗಳ ಅಪಸ್ವರವೆತ್ತಿದ ಆರಂಭಿಕ ಹಣಕಾಸಿನ ಹೂಡಿಕೆದಾರರು ಅಂತಿಮವಾಗಿ ಅವರನ್ನು ಕಂಪೆನಿಯ ಜವಾಬ್ದಾರಿಗಳಿಂದ ಬಿಡುಗಡೆ ಮಾಡಿದರು. ತಮ್ಮ ಜೀವನ ನಡೆಸಲು ಹಾಗೂ ಮುಂದಿನ ಯೋಜನೆಗಳಿಗೆ ಹಣ ಹೊಂದಿಸಿಕೊಳ್ಳಲು ಟೆಸ್ಲಾರು ೧೮೮೬ರಿಂದ ೧೮೮೭ರವರೆಗೆ ನ್ಯೂಯಾರ್ಕ್‌‌ನಲ್ಲಿ ಮತ್ತೆ ಕಾರ್ಮಿಕರಾಗಿ ದುಡಿಯಲು ತೊಡಗಿದರು. ೧೮೮೭ರಲ್ಲಿ, ಮೊದಲಿನ ವಿದ್ಯುತ್‌ಕೂರ್ಚರಹಿತ ಪರ್ಯಾಯ ವಿದ್ಯುತ್ಪ್ರವಾಹ ಚೋದಕ ಮೋಟಾರ್‌ಅನ್ನು ನಿರ್ಮಿಸಿದ್ದ, ಅವರು ೧೮೮೮ರಲ್ಲಿ  ಅಮೇರಿಕನ್‌‌ ಇನ್‌‌ಸ್ಟಿಟ್ಯೂಟ್‌‌ ಆಫ್‌ ಎಲೆಕ್ಟ್ರಿಕಲ್‌ ಎಂಜಿನಿಯರ್ಸ್ ‌‌ (ಈಗ IEEE) ಸಂಸ್ಥೆಯಲ್ಲಿ  ನಿದರ್ಶಿಸಿ ತೋರಿಸಿದ್ದರು. ಅದೇ ವರ್ಷ, ಅವರು ತಮ್ಮ ಟೆಸ್ಲಾ ಸುರುಳಿಯ ಮೂಲತತ್ವಗಳನ್ನು ಅಭಿವೃದ್ಧಿಪಡಿಸಿದರಲ್ಲದೇ ವೆಸ್ಟಿಂಗ್‌‌ಹೌಸ್‌‌ ಎಲೆಕ್ಟ್ರಿಕ್‌‌‌‌ & ಮ್ಯಾನುಫ್ಯಾಕ್ಚರಿಂಗ್‌‌ ಕಂಪೆನಿ'ಯ ಪಿಟ್ಸ್‌‌‌ಬರ್ಗ್‌‌ ಪ್ರಯೋಗಾಲಯದಲ್ಲಿ  ಜಾರ್ಜ್‌‌‌ ವೆಸ್ಟಿಂಗ್‌‌ಹೌಸ್‌‌ರೊಡನೆ ಕಾರ್ಯನಿರ್ವಹಿಸಲು ಆರಂಭಿಸಿದ್ದರು. ಪರ್ಯಾಯ ವಿದ್ಯುತ್ಪ್ರವಾಹ ವಿದ್ಯುಚ್ಛಕ್ತಿಯ ದೀರ್ಘ ಅಂತರದ ಸಂವಹನವನ್ನು ಕಾರ್ಯಸಾಧ್ಯಗೊಳಿಸುವ ಬಹುಫೇಸ್‌ ವ್ಯವಸ್ಥೆಗಳ ಬಗ್ಗೆ ಅವರ ಕಲ್ಪನೆಯನ್ನು ವೆಸ್ಟಿಂಗ್‌‌ಹೌಸ್‌‌ ಸಂಸ್ಥೆಯು ಸ್ವೀಕರಿಸಿತು.
ತಮ್ಮದೇ ಸ್ವಂತ ಏಕ ಸಾಧನ ನಿರ್ವಾತ ಕೊಳವೆಗಳನ್ನು (ಅವರ ಹಕ್ಕುಸ್ವಾಮ್ಯಕ್ಕೆ ಸದೃಶವಾದದ್ದು) ಬಳಸಿಕೊಂಡು ನಂತರ X-ರೇ/ಕ್ಷ-ಕಿರಣಗಳು ಎಂದು ಕರೆಯಲಾದುದನ್ನು ಏಪ್ರಿಲ್‌ ೧೮೮೭ರಲ್ಲಿ, ಟೆಸ್ಲಾರು ಪರಿಶೋಧಿಸಲು ಆರಂಭಿಸಿದ್ದರು. ಇತರೆ ಮುಂಚಿನ X-ರೇ/ಕ್ಷ-ಕಿರಣ ಕೊಳವೆಗಳಿಗೆ ಹೋಲಿಸಿದರೆ ಈ ಸಾಧನದಲ್ಲಿದ್ದ ವ್ಯತ್ಯಾಸವೇನೆಂದರೆ ಇದರಲ್ಲಿ ಗುರಿಯಾಗಿ ಯಾವುದೇ ವಿದ್ಯುದ್ಧೃವವನ್ನು ಬಳಸಿರಲಿಲ್ಲ. ಈ ಸಾಧನದಿಂದ ನಡೆಯುವ ವಿದ್ಯಮಾನಕ್ಕೆ ಆಧುನಿಕ ದಿನಮಾನದ ಹೆಸರು ಬ್ರೆಮ್ಸ್‌ಷ್ಟ್ರಾಲಂಗ್‌ ವಿಕಿರಣ (ಅಥವಾ ಬ್ರೇಕಿಂಗ್‌ ವಿಕಿರಣ ) ಎಂಬುದಾಗಿದೆ. ನಮಗೆ ಈಗಾಗಲೇ ತಿಳಿದಿರುವ ಪ್ರಕಾರ ಕ್ಷೇತ್ರ ಎಲೆಕ್ಟ್ರಾನ್‌ ಉತ್ಸರ್ಜನ/ಹೊರಸೂಸುವಿಕೆ ಮತ್ತು ಉಷ್ಣಯಾನಿಕ ಉತ್ಸರ್ಜನ/ಹೊರಸೂಸುವಿಕೆಗಳ ಸಂಯೋಜನೆಯ ಮೂಲಕ ವಿದ್ಯುದ್ಧೃವವೊಂದರಿಂದ ಎಲೆಕ್ಟ್ರಾನ್‌ಗಳನ್ನು ಹೊರಸೂಸುವುದರ ಮೂಲಕ ಈ ಸಾಧನವನ್ನು ಬಳಸಲಾಗುತ್ತದೆ. ಒಮ್ಮೆ ಬಿಡುಗಡೆಯಾದ ನಂತರ, ಟೆಸ್ಲಾ ಸುರುಳಿಯ ಆಂದೋಲಿಸುತ್ತಿರುವ HV ಹೊರಹೊಯಿಲು ಋಣ ವಿಭವಾಂತರದ ಅತ್ಯುಚ್ಚ ಮಟ್ಟದಲ್ಲಿದ್ದಾಗ ವಿದ್ಯುದ್ಧೃವದ ಸಮೀಪದ ತೀವ್ರ ವಿದ್ಯುತ್‌ ಕ್ಷೇತ್ರದಿಂದ ಎಲೆಕ್ಟ್ರಾನ್‌ಗಳು ಹಿಮ್ಮೆಟ್ಟುವುದರಿಂದ ಗಾಜಿನ ಆಚ್ಛಾದನದೊಂದಿಗೆ ಘರ್ಷಣೆಗೆ ತುತ್ತಾಗುವುದರಿಂದ X ರೇ/ಕ್ಷ-ಕಿರಣಗಳು ಉತ್ಪನ್ನವಾಗುತ್ತವೆ. ಅವರು ಗೀಸ್ಲರ್‌‌ ಕೊಳವೆಗಳನ್ನು ಕೂಡಾ ಬಳಸಿದ್ದರು. X ರೇ/ಕ್ಷ-ಕಿರಣಗಳ ಪರಿಣಾಮದಿಂದುಂಟಾಗುವುದೆಂದು ನಂತರ ವಿಲ್‌ಹೆಲ್ಮ್‌‌‌‌ ರಾಂಟ್‌‌ಜೆನ್‌‌ ಗುರುತಿಸಿದ್ದ ಚರ್ಮಕ್ಕಾಗುವ ಹಾನಿಯ ಬಗ್ಗೆ ಅರಿವನ್ನು ೧೮೯೨ರ ವೇಳೆಗೆ ಟೆಸ್ಲಾ ಪಡೆದುಕೊಂಡಿದ್ದರು.
ಸಂಶೋಧನೆಯ ಮೊದಲಲ್ಲಿ, X-ರೇಗಳು/ಕ್ಷ-ಕಿರಣಗಳನ್ನು ಉತ್ಪಾದಿ/ಸೃಷ್ಟಿಸಲು ಅನೇಕ ಪ್ರಾಯೋಗಿಕ ವ್ಯವಸ್ಥೆಗಳನ್ನು ಟೆಸ್ಲಾರು ಏರ್ಪಡಿಸಿಕೊಂಡಿದ್ದರು. ಟೆಸ್ಲಾರು ತಮ್ಮ ವಿದ್ಯುನ್ಮಂಡಲಗಳ ಮೂಲಕ, "ಈ ಉಪಕರಣವು [... ಓರ್ವ ವ್ಯಕ್ತಿಯು] ಸಾಧಾರಣ ಉಪಕರಣಗಳ ಮೂಲಕ ಪಡೆಯಬಲ್ಲದಾಗಿರುವುದಕ್ಕಿಂತ ಅಧಿಕ ಸಾಮರ್ಥ್ಯದ ರಾಂಟ್‌‌ಜೆನ್‌‌ ಕಿರಣಗಳನ್ನು ಉತ್ಪಾದಿಸಲು ಅನುವು ಮಾಡಿಕೊಡುತ್ತದೆ" ಎಂಬುದನ್ನು ಅಭಿಪ್ರಾಯಪಟ್ಟಿದ್ದರು.
ತಮ್ಮ ವಿದ್ಯುನ್ಮಂಡಲ ಮತ್ತು ಏಕ-ಘಟಕ X-ರೇ/ಕ್ಷ-ಕಿರಣ ಉತ್ಪಾದನಾ ಸಾಧನಗಳೊಂದಿಗೆ ಕಾರ್ಯನಿರ್ವಹಿಸುವಲ್ಲಿ ಆಗಬಹುದಾದ ಅಪಾಯಗಳ ಬಗ್ಗೆ ಕೂಡಾ ಅವರು ತಿಳಿಸಿದ್ದರು. ಈ ವಿದ್ಯಮಾನದ ಬಗ್ಗೆ ಹಿಂದೆ ನಡೆಸಿದ ಪರಿಶೋಧನೆಗಳ ಬಗೆಗಿನ ತಮ್ಮ ಅನೇಕ ಟಿಪ್ಪಣಿಗಳಲ್ಲಿ, ಚರ್ಮಕ್ಕೆ ಆಗಬಹುದಾದ ಅಪಾಯಗಳನ್ನು ವಿವಿಧ ಕಾರಣಗಳಿಂದ ಆಗಬಹುದು ಎಂದಿದ್ದರು. ಚರ್ಮಕ್ಕೆ ಆಗುವ ಹಾನಿಯು ರಾಂಟ್‌‌ಜೆನ್‌‌ ಕಿರಣಗಳಿಂದ ಅಲ್ಲ, ಬದಲಿಗೆ ಉತ್ಪಾದನೆಯಾದ ಓಜೋನ್‌‌ ಚರ್ಮಕ್ಕೆ ಸಂಪರ್ಕಿಸುವುದರಿಂದಾಗಿ ಹಾಗೂ ಸ್ವಲ್ಪ ಮಟ್ಟಿಗೆ ನೈಟ್ರಸ್‌‌ ಆಮ್ಲದ ಕಾರಣವಾಗಿ ಎಂದು ಮುಂಚೆ ಅವರು ಭಾವಿಸಿದ್ದರು. ಪ್ಲಾಸ್ಮಾದಲ್ಲಿನ ಅಲೆಗಳ ವಿಚಾರದಲ್ಲಿ ಉಂಟಾಗುವ ಹಾಗೆ X-ರೇಗಳು/ಕ್ಷ-ಕಿರಣಗಳು ಕೂಡಾ ಅನುಲಂಬ ಅಲೆಗಳಾಗಿರುತ್ತವೆ ಎಂದು ಟೆಸ್ಲಾರು ತಪ್ಪಾಗಿ ಭಾವಿಸಿದ್ದರು. ಈ ಬಗ್ಗೆ ಸಾಕಷ್ಟು ಉದಾಹರಣೆಗಳು ಲಭ್ಯವಿರುವುದಲ್ಲದೇ ಒತ್ತಡ-ಮುಕ್ತ ಅಯಸ್ಕಾಂತೀಯ ಕ್ಷೇತ್ರಗಳ ಸಂದರ್ಭದಲ್ಲಿ ಪ್ಲಾಸ್ಮಾ ಅಲೆಗಳು ಉಂಟಾಗಬಹುದಿರುತ್ತವೆ. ಆತನ ಊಹಾ ಕಲ್ಪನೆಗಳು ಮತ್ತು ಪ್ರಯೋಗಗಳನ್ನು ಇತರರು ಪ್ರಯತ್ನಿಸಿ ಸ್ಥಿರೀಕರಿಸಿದರು.
ಅದೇ ಕ್ಷೇತ್ರದಲ್ಲಿಯೇ ಟೆಸ್ಲಾರು ಸಂಶೋಧನೆಯನ್ನು ಮುಂದುವರೆಸಿದರು. ರಾಂಟ್‌‌ಜೆನ್‌‌'ರ ಆವಿಷ್ಕಾರಕ್ಕೆ ಮುಂಚೆಯೇ ಅನೇಕ ಪ್ರಯೋಗಗಳನ್ನು ಮಾಡಿದ್ದರೂ (ನಂತರ ರಾಂಟ್‌‌ಜೆನ್‌‌ರಿಗೆ ಕಳುಹಿಸಿದ ತನ್ನ ಕೈಗಳ ಮೂಳೆಗಳ ಛಾಯಾಚಿತ್ರಗಳನ್ನು ಮೂಡಿಸುವುದೂ ಸೇರಿದಂತೆ) ತನ್ನ ಶೋಧನೆಗಳ ಕುರಿತು ವ್ಯಾಪಕ ಪ್ರಚಾರವನ್ನು ಕಂಡುಕೊಂಡಿರಲಿಲ್ಲ; ಅವರ ಸಂಶೋಧನೆಗಳಲ್ಲಿ ಬಹುತೇಕವು ಮಾರ್ಚ್‌ ೧೮೯೫ರಲ್ಲಿ ನಡೆದ ೫ತ್‌‌ ಅವೆನ್ಯೂ ರಸ್ತೆಯ ಪ್ರಯೋಗಾಲಯದ ಅಗ್ನಿ ಆಕಸ್ಮಿಕದಲ್ಲಿ ಸುಟ್ಟುಹೋಗಿದ್ದವು.
ಗಾಳಿಯ ದ್ರವೀಕರಣಕ್ಕೆ ಸಂಬಂಧಿಸಿದಂತೆ ಅವರ ಸಂಶೋಧನೆಗಳ ಜೊತೆಗೆ ಟೆಸ್ಲಾ ವಿದ್ಯುಜ್ಜನಕವನ್ನು ಕೂಡಾ ಟೆಸ್ಲಾರು ೧೮೯೫ರಲ್ಲಿ ಅಭಿವೃದ್ಧಿಪಡಿಸಿದರು. ಲಾರ್ಡ್‌‌ ಕೆಲ್ವಿನ್‌‌'ರ ಸಂಶೋಧನೆಗಳಿಂದ, ಮರು-ಅನಿಲೀಕರಣಕ್ಕೆ ಒಳಪಡಿಸಿ ಏನನ್ನಾದರೂ ಚಾಲಿಸಲು ಬಳಸಿದಾಗ ದ್ರವೀಕೃತ ಗಾಳಿಯು ಸಿದ್ಧಾಂತೀಯವಾಗಿ ಸಿದ್ಧಪಟ್ಟಿರುವುದಕ್ಕಿಂತ ಹೆಚ್ಚು ತಾಪವನ್ನು ಹೀರಿಕೊಳ್ಳಬಲ್ಲದು ಎಂಬುದನ್ನು ಟೆಸ್ಲಾರು ಅರಿತಿದ್ದರು; ಬೇರೆ ರೀತಿಯಲ್ಲಿ ಹೇಳುವುದಾದರೆ ಕೆಲಮಟ್ಟಿಗೆ ವಿಸಂಗತವಾಗಿರುತ್ತದೆ ಅಥವಾ 'ಅಧಿಕ ಅಖಂಡತೆ'ಯನ್ನು ಹೊಂದಿರುತ್ತದೆ. ಟೆಸ್ಲಾ'ರ ಈ ಸಂಶೋಧನೆಯು ಮುಗಿದು ಹಕ್ಕುಸ್ವಾಮ್ಯ ಅರ್ಜಿಯನ್ನು ದಾಖಲಿಸುವ ಸ್ವಲ್ಪವೇ ಮುನ್ನ, ಟೆಸ್ಲಾ'ರ ಪ್ರಯೋಗಾಲಯವು ಸುಟ್ಟು ಹೋಗಿ ಅವರ ಎಲ್ಲಾ ಉಪಕರಣಗಳು, ಮಾದರಿಗಳು ಮತ್ತು ಆವಿಷ್ಕಾರಗಳು ನಾಶವಾಗಿದ್ದವು. ಅಗ್ನಿ ಆಕಸ್ಮಿಕದ ಕೆಲವೇ ದಿನಗಳ ನಂತರ ಜರ್ಮನಿಯ ಲಿಂಡೆಯವರು ಇದೇ ಪ್ರಕ್ರಿಯೆಯ ಹಕ್ಕುಸ್ವಾಮ್ಯಕ್ಕಾಗಿ ಅರ್ಜಿಯನ್ನು ದಾಖಲಿಸಿದರು.
thumb|left|1891ರಲ್ಲಿ ಅವರು ನೀಡಿದ್ದ ಉನ್ನತ ತರಂಗಾಂತರ ಮತ್ತು ವಿಭವಾಂತರದ ಉಪನ್ಯಾಸದಲ್ಲಿ ನೀಡಿದ್ದ ವಿದ್ಯುಚ್ಛಕ್ತಿ ಮತ್ತು ಚೈತನ್ಯ/ವಿದ್ಯುಚ್ಛಕ್ತಿಗಳ ನಿಸ್ತಂತು ಸಂವಹನದ ಪ್ರಾತ್ಯಕ್ಷಿಕೆ
ಅಮೇರಿಕನ್‌‌ ಪೌರತ್ವ
ತಮ್ಮ ೩೫ರ ವಯಸ್ಸಿನಲ್ಲಿ ೩೦ ಜುಲೈ ೧೮೯೧ರಂದು, ಅವರು ಯುನೈಟೆಡ್‌‌ ಸ್ಟೇಟ್ಸ್‌‌ನ ದೇಶೀಕರಿಸಿದ ಪೌರರಾದರು. ಅದೇ ವರ್ಷವೇ ಟೆಸ್ಲಾರು ತಮ್ಮ ೩೫ ಸೌತ್‌ ಫಿಫ್ತ್‌ ಅವೆನ್ಯೂ ವಿಳಾಸದಲ್ಲಿನ ಪ್ರಯೋಗಾಲಯವನ್ನು ನ್ಯೂಯಾರ್ಕ್‌‌ನಲ್ಲಿ ಸ್ಥಾಪಿಸಿದರು. ನಂತರ ನ್ಯೂಯಾರ್ಕ್‌‌ನ ೪೬ E. ಹೌಸ್ಟನ್‌‌ ಬೀದಿ/ರಸ್ತೆ ಎಂಬ ವಿಳಾಸದಲ್ಲಿ ತಮ್ಮ ಹೌಸ್ಟನ್‌‌ ಬೀದಿ/ರಸ್ತೆ ಪ್ರಯೋಗಾಲಯವನ್ನು ಟೆಸ್ಲಾರು ಸ್ಥಾಪಿಸಿದರು. ನಿಸ್ತಂತು ವಿದ್ಯುಚ್ಛಕ್ತಿ ಸಂವಹನದ ಸಾಧ್ಯತೆ ಬಗ್ಗೆ ಪುರಾವೆಯನ್ನು ನೀಡುವಂತೆ, ಅವರು ತಮ್ಮ ನ್ಯೂಯಾರ್ಕ್‌‌ನ ಎರಡೂ ಪ್ರಯೋಗಾಲಯಗಳಲ್ಲಿ ವಿದ್ಯುದ್ದೀಪಗಳನ್ನು ತಂತಿರಹಿತವಾಗಿ ಬೆಳಗುವಂತೆ ಮಾಡಿದ್ದರು.
thumb|right|ಭಾರೀ ಅಂತರಗಳಲ್ಲಿ ವಿದ್ಯುಚ್ಛಕ್ತಿಯನ್ನು ಸಾಗಿಸುವ ಸಂದರ್ಭದಲ್ಲಿ ಬಳಸಲಿಕ್ಕೆಂದು AC ವಿದ್ಯುತ್ತನ್ನು ಉತ್ಪಾದಿಸಲು ಬಳಸಲಾಗುತ್ತಿದ್ದ ನಿಕೋಲಾ ಟೆಸ್ಲಾ'ರ AC ಡೈನಮೋ. ಇದು [93]ರೊಳಗೆ ಅಡಕವಾಗಿದೆ. ಬಹುಫೇಸ್‌‌ ವಿದ್ಯುಚ್ಛಕ್ತಿ ವ್ಯವಸ್ಥೆಯ ಬಗೆಗಿನ ಪ್ರಥಮ ಹಕ್ಕುಸ್ವಾಮ್ಯವನ್ನು ಅವರಿಗೆ ನೀಡಲ್ಪಟ್ಟಾಗ ಟೆಸ್ಲಾರವರು ೩೬ ವರ್ಷದವರಾಗಿದ್ದರು. ಆ ವ್ಯವಸ್ಥೆಯ ಮತ್ತು ಸುತ್ತುತ್ತಿರುವ ಅಯಸ್ಕಾಂತೀಯ ಕ್ಷೇತ್ರದ ಮೂಲತತ್ವಗಳ ಬಗೆಗಿನ ಸಂಶೋಧನೆಯನ್ನು ಅವರು ಮುಂದುವರೆಸಿದರು. ಆಧುನಿಕ-ದಿನಮಾನದ IEEE ಸಂಸ್ಥೆಯ ಪೂರ್ವವರ್ತಿ ಸಂಸ್ಥೆಯಾದ ಅಮೇರಿಕನ್‌‌ ಇನ್‌‌ಸ್ಟಿಟ್ಯೂಟ್‌ ಆಫ್‌‌ ಎಲೆಕ್ಟ್ರಿಕಲ್‌ ಎಂಜಿನಿಯರ್ಸ್‌‌ ಸಂಸ್ಥೆಯ ಉಪಾಧ್ಯಕ್ಷರಾಗಿ ಟೆಸ್ಲಾರು ೧೮೯೨ರಿಂದ ೧೮೯೪ರ ಅವಧಿಯಲ್ಲಿ (ಇನ್‌‌ಸ್ಟಿಟ್ಯೂಟ್‌ ಆಫ್‌‌ ರೇಡಿಯೋ ಎಂಜಿನಿಯರ್ಸ್‌‌ ಸಂಸ್ಥೆಯೊಂದಿಗೆ) ಕಾರ್ಯನಿರ್ವಹಿಸಿದ್ದರು. ೧೮೯೩ರಿಂದ ೧೮೯೫ರವರೆಗಿನ ಅವಧಿಯಲ್ಲಿ ಅವರು ಉನ್ನತ ತರಂಗಾಂತರ ಪರ್ಯಾಯ ವಿದ್ಯುತ್ಪ್ರವಾಹಗಳ ಬಗ್ಗೆ ಪರಿಶೋಧನೆಯನ್ನು ಕೈಗೊಂಡರು. ಶಂಕುವಿನಾಕಾರದ ಟೆಸ್ಲಾ ಸುರುಳಿಯೊಂದನ್ನು ಬಳಸಿ ಒಂದು ದಶಲಕ್ಷ ವೋಲ್ಟ್‌ಗಳ AC ವಿದ್ಯುತ್ತನ್ನು ಉತ್ಪಾದಿಸಿದರಲ್ಲದೇ ವಾಹಕಗಳಲ್ಲಿನ ಸ್ಕಿನ್‌ ಪರಿಣಾಮ ದ ಪರಿಶೋಧನೆ, ಕ್ರಮಪಡಿಸಿದ ವಿದ್ಯುನ್ಮಂಡಲಗಳನ್ನು ವಿನ್ಯಾಸ ಮಾಡುವಿಕೆ, ನಿದ್ದೆ ಬರಿಸುವ ಯಂತ್ರವನ್ನು ಆವಿಷ್ಕರಿಸುವಿಕೆ, ತಂತಿರಹಿತ ಅನಿಲ ವಿಸರ್ಜನಾ ದೀಪಗಳು, ಮತ್ತು ಪ್ರಪ್ರಥಮ ರೇಡಿಯೋ ಪ್ರೇಷಕವನ್ನು ರೂಪಿಸುತ್ತಾ  ವಿದ್ಯುತ್ಕಾಂತೀಯ ಶಕ್ತಿಯನ್ನು ತಂತಿರಹಿತವಾಗಿ ಅವರು ಪ್ರಸಾರಿಸಿದ್ದರು. ೧೮೯೩ರಲ್ಲಿ ಮಿಸ್ಸೋರಿ/ಮಿಸ್ಸೌರಿಯ St. ಲೂಯಿಸ್‌‌ನಲ್ಲಿ ಟೆಸ್ಲಾರು ರೇಡಿಯೋ ಸಂಪರ್ಕ/ಸಂವಹನಕ್ಕೆ ಸಂಬಂಧಿಸಿದ ನಿ/ಪ್ರದರ್ಶನವನ್ನು ನೀಡಿದರು. ಪೆನ್ಸಿಲ್‌ವೇನಿಯಾದ ಫಿಲಡೆಲ್ಫಿಯಾದಲ್ಲಿನ ಫ್ರಾಂಕ್ಲಿನ್‌‌ ಇನ್‌‌ಸ್ಟಿಟ್ಯೂಟ್‌ ಸಂಸ್ಥೆ ಮತ್ತು ನ್ಯಾಷನಲ್‌‌ ಎಲೆಕ್ಟ್ರಿಕ್‌ ಲೈಟ್‌‌ ಅಸೋಸಿಯೇಷನ್‌ಗಳನ್ನುದ್ದೇಶಿಸಿ ಮಾತನಾಡಿದ ಅವರು ಅದರ ಪ್ರಕ್ರಿಯೆಯನ್ನು ಹಾಗೂ ಮೂಲತತ್ವಗಳನ್ನು ವಿವರವಾಗಿ ವರ್ಣಿಸಿದರು. ವಿವಿಧ ಮಾಧ್ಯಮಗಳಲ್ಲಿ ಟೆಸ್ಲಾ'ರ ನಿ/ಪ್ರದರ್ಶನಗಳ ಬಗ್ಗೆ ವ್ಯಾಪಕವಾಗಿ ಚರ್ಚೆಯು ಕಂಡುಬಂದಿತು. ಆಕಾಶದುದ್ದಕ್ಕೂ ಲಭ್ಯವಿರುವ ಶಕ್ತಿಯನ್ನು ಬಳಸಿಕೊಳ್ಳುವತ್ತಲೂ ಟೆಸ್ಲಾರು ಪರಿಶೋಧನೆ ನಡೆಸಿದರು. "ಅನೇಕ ತಲೆಮಾರುಗಳು ಸರಿದುಹೋಗುವ ಮುನ್ನ, ನಮ್ಮ ಯಂತ್ರಗಳು ಬ್ರಹ್ಮಾಂಡದ ಯಾವುದೇ ಮೂಲೆಯಿಂದಲೂ ತಮಗೆ ಬೇಕಾದ ಶಕ್ತಿಯನ್ನು ಪಡೆಯಬಲ್ಲವಾಗಿರುತ್ತವೆ" ಎಂದು ಹೇಳುತ್ತಿದ್ದ ಅವರದು ಮಾನವನು ತಾನು ಬಳಸುವ ಯಂತ್ರಗಳನ್ನು ನಿಸರ್ಗದ ಪರಿಚಲನೆಗೆ ಸಂಯೋಜಿಸುವಲ್ಲಿ ಸಫಲವಾಗುವುದು ಸುನಿಶ್ಚಿತ ಆದರೆ ಅದಕ್ಕೆ ಸಮಯ ಬೇಕಷ್ಟೆ ಎಂಬ ಪ್ರತಿಪಾದನೆಯಾಗಿತ್ತು."
ಷಿಕಾಗೋದಲ್ಲಿ ನಡೆದ ಅಂತರರಾಷ್ಟ್ರೀಯ ವಸ್ತುಪ್ರದರ್ಶನದಲ್ಲಿ ಪ್ರಪ್ರಥಮ ಬಾರಿಗೆ ವಿದ್ಯುತ್‌-ಸಂಬಂಧಿ ಪ್ರದರ್ಶನಗಳಿಗೆ ಇಡೀ ಕಟ್ಟಡವನ್ನೇ ಮೀಸಲಿರಿಸಿದ್ದ ವರ್ಲ್ಡ್‌‌ಸ್‌ ಎಕ್ಸ್‌‌‌‌ಪೊಸಿಷನ್‌ ಎಂದು ಕರೆಯಲ್ಪಟ್ಟ ವರ್ಲ್ಡ್‌‌ಸ್‌ ಕೊಲಂಬಿಯನ್‌ ಎಕ್ಸ್‌‌‌‌ಪೊಸಿಷನ್‌ ವಸ್ತುಪ್ರದರ್ಶನವು ೧೮೯೩ರಲ್ಲಿ ನಡೆಯಿತು. ಟೆಸ್ಲಾ ಮತ್ತು ಜಾರ್ಜ್‌‌‌ ವೆಸ್ಟಿಂಗ್‌‌ಹೌಸ್‌‌ರವರುಗಳು ವಸ್ತುಪ್ರದರ್ಶನವನ್ನು ಬೆಳಗಲು AC ವಿದ್ಯುತ್ತನ್ನು ಬಳಸಿ ತನ್ಮೂಲಕ ಸಂದರ್ಶಕರಿಗೆ ಅದನ್ನು ಪರಿಚಯಿಸಿದ್ದುದರಿಂದ ಅದೊಂದು ಐತಿಹಾಸಿಕ ಘಟನೆಯಾಗಿತ್ತು. ಇಲ್ಲಿ ಪ್ರದರ್ಶಿಸಲಾಗಿದ್ದ ಕೆಲ ವಸ್ತುಗಳಲ್ಲಿ ಟೆಸ್ಲಾ'ರ ಪ್ರತಿದೀಪ್ತಿ ದೀಪಗಳು ಮತ್ತು ಏಕ ಘಟಕ ಬಲ್ಬ್‌ದೀಪಗಳು ಸೇರಿದ್ದವು. ಓರ್ವ ವೀಕ್ಷಕ ಹೀಗೆಂದು ಟಿಪ್ಪಣಿ ಬರೆದಿದ್ದರು: